MUNITIBARKO KONTUK - 2016ko URRIA by Munitibarko Udala - Issuu\nâ€œHerri zapalduen arteko elkartasuna beharrezkoa daâ€?\nUrte honetan obrak egingo dauz frontoian Munitibarko Udalak. 4.orr\nHerriko bideen erabilera arautzeko ordenantza barria 5.orr\nAurten be euskera klaseak egongo dira Munitibarren 6.orr\nHERRITARREN AHOTSA Zein da Munitibarren edo kanpoan bizitzen zure egunerokotasunean nabaritu duzun desberdintasuna? Zerk harritu zaitu gehien?\nALBISTEAK Gerrikaitzeko P.G.g.2 guneari jagokon kudeaketa-sistemaren aldaketa\nALBISTEAK Munitibar energia barriztagarrien alde\nALKARRIZKETA Chiapasen brigadista moduan egon da eta bertan bizitakoa kontatu deusku Xiana Ibaibarriaga munitibartarrak.\nMOZINOAK ETA ERABAGIAK SAN PEDRO JAIAK 2016\nONARTUTAKO DEKRETUAK ONARTUTAKO ORDAINKETAK ANDRA MARI JAIAK 2016\nTel. 94 616 40 07 Fax. 94 616 41 42 idazkaritza@munitibar.org www.munitibar.org Doako alea - Tirada : 350 ale - Editorea: Munitibarko Udala Kudeaketa, diseinua, maketazinoa eta argazkiak: Plugin Estudioa (Gaizka MuÃ±oz Etxebarria) 94 616 5 7 25 - 670 913 901 - info@pluginestudioa.com | pluginestudioa.com\nMunitibarren bizi ala ez bizi: That’s the question - Kontuz, munitibartar! Ireki begi, belarri zein sudurzuloak! Izan ere, herri txiki bateko biztanle zarenez gero… gogaitasunez hiltzeko arriskuan zaude! - Don’t worry, be happy, munitibartar! Gure herriak, txikia izanagatik, ez zaitu inolaz ere mugatuko zure nortasuna nahieran eraikitzerakoan, ezta bizitzan egin gura dituzunak gauzatzerakoan ere! Sarritan entzun dituzu esloganok, argumentu pozoitsu edo harrotasunezkoek atonduak, kasuan kasu. Baina lerrootan dikotomia horrekiko jarrera bat hartzea espero baduzu, munitibartar… jai duzu! Leku orok ditu bere mugak: hirietako martxa frenetikoa zainetan daramanari itolarria sor diezaioke herriko lasaitasuna usaintze hutsak; itolarri bera suma dezake, zementuz inguratuta dagoen aldiro, belarraren berdea zapaltzea laket duenak ere… Mugek mugatu egiten gaituzte horrelakoetan: ez dago lekuaren eta pertsonaren arteko sinkroniarik. Munitibarrek badauka zer eskaini; herri txikietako ohiko abantailez gain, herrian beren-beregi eratutakoak dauzkagu: norberak ekoitzitako produktu ekologikoez elikatzeko aukera, edota herriari dagozkion erabakietan zeresana izatea ahalbidetzen duen demokrazia parte hartzailea, kasu. Zuri dagokizu, munitibartar(gai), baldintzok zure beharrizan eta apetekin harmonian daudenetz erabakitzea! Bitartean, nik badaukat gurean bizitzearen hobari eta trabez eztabaidatzea tokatzen zaidan hurrengo aldirako konsigna: Egia absoluturik ez da oraindik jaio! Munitibartar izan ala ez izan norbere esku dago! Uzuri Albizu Mallea\nZein da Munitibarren edo kanpoan bizitzen\nigarri dozun desbardintasuna? Zerk harritu zaitu gehien? SILVANA COLLEDANI 1997 urtean Italiatik Munitibarrera etorrita. Munitibarrera bizi izatera etorri nintzanean, esparru guztietako ordutegiak, garraio zerbitzu urriak, eta kale eta tabernetako bizitza soziala izan ziran gehien igarri nebazan desbardintasunak, besteak beste. Gehien harritu ninduana, jendea nahiko itxia dala izan zen, eta honek gizarteratzerako orduan trabak ipinten ditu.\nLUIS IRUSTA 18 urtegaz Miamira joan eta 2013an Munitibarrera itzulitakoa. Miamin nire egunerokotasunean igarri neban desbardintasunetako bat, hango jendearen bizitzeko modua izan zan. Jendea ez zan hamengo moduan egunero kalera urteten eta lagunekaz egoten. Euren bizitza etxetik beharrera eta beharretik etxera izaten zan. Han lagunak noizean behin edo egun puntualetan bakarrik ikusten zenduzan, ez hamen beste. Miamira joan nintzanean, hango guztiak harritu ninduen, baina gehien, arraza eta kultura ezbardinetako jendea alkarrekin bizitzen ikusteak. Hamen ondino ez zan holakorik ikusten. Eta bueltan etorri nazenean be, sorpresa hartu dot. Ni joan nintzanetik herria asko hazi da eta. Jende barri asko dago kalean, etxe barriak…\nSOFIA IVARSON 2009an Suediatik Munitibarrera etorrita.\nGehien igarri dodan desbardintasuna bizitza soziala izan da; etxean alkartu beharrean, kalean edo tabernatan alkartzeko da-\nOso herri txikia izan arren, zerbitzu asko izateak harritu nau: eskola, liburutegia, medikua, botikina, tabernak, etab.\nAurten be euskera klaseak egongo dira Munitibarren Munitibarko Udalak lagunduta eta UEMAgaz alkarlanean, 2016/2017 ikasturtean be euskara ikastaroak egongo dira Munitibarren berton. Munitibar moduko herri euskaldunetan, euskara ezagutzeak daukan garrantzia kontuan hartuta, beste urte batez ahalegin berezia egin nahi dau Udalak euskara ikasteko edo hobetzeko pausoa eman nahi dabenari laguntzeko. Printzipioz, udaletxean bertan irailaren 30era arte, interesa daukan edonork emon ahalko dau izena, maila guztietarako (A1, A2, B1, B2, C1 eta C2) zein titulu homologatuak prestatzeko (HABE, EGA…). Izena emon dabenen kopuruaren arabera antolatuko dira taldeak.\nParekidetasun batzordeak agenda beteten jarraitzen dau Ikasturte barriarekin batera badatoz Parekidetasun batzordeak antolatutako ekintzak be. “Non gaude?” antzezlana izango da lehenengoa, urriaren 21ean, eta ostean etorriko dira Emakumeenganako indarkeriaren aurkako eguna (Azaroak 25) eta baita Gabonak orduko egingo den jolas ez-sexisten inguruko saioa eta “Teknologia berriak eta indarkeria” hitzaldia be. Honetaz gain, Lea Ibarreko mankomunidadeko Berdintasun batzordeak antolatuta, udaletako langile zein zinegotziek politika feminista izeneko formakuntza izango dabe.\nArbatzegi eta Gerrikaitzeko argazki artxiboa osatzen jarraitzeko deialdia 2015eko Gabonetatik martxan dagoan Ondare batzordeak argazki zaharrak batzeko eta artxibo bat osatzeko deialdia egin eban iragan maiatzean.\nEz dira gitxi izan orain arte batzordeak batu dabezan argazkiak, baina, barriro be, herritarrei deia egitea pentsatu dabe. Jasoten diran argazki danekin Arbatzegi\neta Gerrikaitzeko historia eta ondarearen artxibo digital bat sortu nahi dabe. Horretarako, batzordearen arduradunagaz harremanetan ipintera animetu nahi\ndabez herritarrak. Harremanetarako: 679 729 870 telefonora deitu edo ondarea@munitibar.org helbidera idatzi.\nHerriko bideen erabilera arautzeko ordenantza barria Udalak, herriko bideak erabilteko ordenantza berrikusi eta eguneratu dau. Batetik, baso ekoizkinak atarateari jagokonez, moldaketak egin dira, kanona eta fidantzen balioak eguneratu dira, bideak garbi mantentzeko puntu bat gehitu da eta atarate beharrak hasi aurretik eta ostean teknikari batek bideak ikuskatuko dabezala bermatzeko beste puntu bat, besteak beste. Bestetik, bestelako materialen garraioak eta apeaderoak erabiltea arautzen daben puntuak gehitu dira. Neurri horrekaz herriko bideak hobeto zaindu eta mantenu hobea emotea lortu da.\nMunitibar energia barriztagarrien alde Udalak energia barriztagarriak erabilteko apustua egin dau. Herriko instalakuntza elektriko desbardinetarako argindarra (herriko argiteria, udaleko eraikinetako argindarraâ€Ś) kontratatzeko orduan, energia-saltzaileek baldintza batzuk beteten dabezala ziurtatzeko, kontratazinorako plegu barriak onartu dauz Udalak. Bertan, Kontsumo iraunkorra bultzatze aldera, kontsumitzen dan energiaren jatorria iturri barriztagarrietatik datorrela ziurtatuta izateko baldintzak jasotzen dira batez be. Ganera, merkatua aztertuz, aldaketa horrekaz, Udalak daukan urteko energia gastua murriztea aurreikusten da.\nOrtu ekologikoen lehenengo uzta jasotzen hasi dira Badira hilabete batzuk ortu ekologikoak martxan ipini zirenetik, eta proiektua gitxinaka-gitxinaka gorpuzten eta itxura hartzen doa. Intsektuei eta gaixotasunei aurre egiteko saldak, belar txar eta onakâ€Ś esperientzia eta ikaskuntza asko izan dabez dagoeneko. Esperientziarik onena be hasi dira bizitzen; uztak jasoteko momentua, (kalabazin, tomate, letxugaâ€Ś) norberak sartu, norberak zaindu, norberak jan!\nKontribuzinoaren ordenantza eguneratuko du Udalak\nBizkaiko Foru Aldundiak 40 urte baino gehiago daroaz balioak eguneratu barik eta kontribuzinoa balio teoriko horren arabera kalkulatzen da, ondasunak dagozan egoeran dagozala. Holan bada, gaur egun, etxeek daukien balio zahar horren arabera ordaintzen da kontribuzinoa, eta datorren urtetik aurrera, Bizkaiko Foru Aldundiak emondako balio barriaren arabera ordainduko da. Alde handia egon leike herritar batzuentzako, katastro-balioa asko aldatu bada.\nBizkaiko Foru Aldundiak notifikazinoak bialduko dauz etxe guztietara, bakotxaren ondasunen balioa zein dan esanez, eta horren arabera ordaindu beharko da. Nornor balio honegaz ados ez badago, alegazinoak idatzi beharko ditu. Argi ibili behar da, alegazinoak idazteko epe bat egongo da eta. Gaiaz hobeto informatzeko, udaletxera hurreratzeko dei egiten da.\nUrte honetan obrak egingo dauz frontoian Munitibarko Udalak Udalak 30.000â‚Ź-ko lanak egingo dauz frontoian urte bukaerara bitartean: eraikinaren hormigoizko egitura birgaituko da (probalekuan eta kontra-kantxaren parean), kanpotik falta edo apurtutako panelak eta moldeatutako beirak ipiniko dira, inguruko kanaloiagaz batera, eta aldageletako teilatua konponduko da. Lanok egiteko, BFAko udal azpiegiturak konpontzeko 28.400â‚Ź-ko diru-laguntza dauka Udalak.\nGerrikaitzeko P.G.g.2 guneari jagokon kudeaketa-sistemaren aldaketa\nUdalak nitxo barriak ipini dauz hilerrian\nGerrikaitz auzoan kokatuta dagoen P.G.g.2 hiri-lur eremuko garapena, urteak pasatuta, erdizka dagoanez, Udalak erabagi dau beronen garapena zuzenean lankidetza-sistemaren bidez kudeatzea (orain arteko ardura San Andres , S.L.-rena).\nEkainean Udalak 16 nitxo barri ipini ebazan hilerrian (13.250â‚Ź-ko kostuagaz), libre egoazan ia danak okupatu ostean. Bide batez, ordenantza zaharra eguneratu da tasa benetako kostutik hurrerago lagateko eta okupazino arazoa konpontzeko. Horregatik, tasa barria 500â‚Ź-koa da eta nitxoen kontzezinoa 10 urterako izango da.\nKubike aisialdi elkartearen udaleku ireki eta ibiltariak\nUdaleku irekiak Aulestin egin ziran uztailaren 5etik 22ra, eta guztira 60 ume inguruk hartu eben parte (horretatik 9 munitibartarrak). Ekintzen artean, Lea-Ibarreko gainerako herrietara bisitak egin ebezan eta Munitibarrera be etorri\nziren. Hemen, naturarekiko errespetua landuz, Lea ibaia garbitzen ibili ziran. Antolatzaileek balorazino oso ona egiten dabe eta ea hurrengo urtean Munitibarko ume gehiagok izena emiten daben.\nUdaleku ibiltariei jagokonez, uztailaren 23tik 27ra egin zan, Saratik Elizondora, eta ekintza honetan be herriko hainbat gaztek hartu eben parte. Hainbat leku edar ezagutzeko aukera euki eben; besteen artean, Arizkungo dorretxea, Baz-\ntango biltzarra, Elizondoko jaiak... Egunak motx geratu jakezala esan dabe joandakoek eta oso pozik ibili dirala lagunartean. Hurrengo urtean gehiago!\nALKARRIZKETA bana eurekaz. (Irakasleen blokeoan izan ginen eta beraiekin hitz egiteko aukera izan genuen. Ikaragarria eta eredugarria begitandu jatan euren burrukarako indarra, Gobernuak egin nahi daben erreformaren aurrean). Bestetik, Zapatisten errealitatea ezagutzea. Komunitate txiki batean izan ginen, eta nahiz eta batzuk bakarrik Tzeltal-ez berba egin, eurekaz hurrako harremana izatea lortu gendun. Zer ikasi dozu han? Elkarri gehiago entzun beharko geniokeela eta ez bakarrik berba egiteari emon garrantzia. Baita be, horizontalki eta asanbladetan antolatzeak daukan balioa ikusi dot. Bestearen berba errespetatu eta esandakoa inork epaituko ez duen guneak izateak dakarren aberastasuna ikaragarria da.\nXIANA IBAIBARRIAGA BRIGADISTA\n“Herri zapalduen arteko elkartasuna beharrezkoa da” Txiapas-eko (Mexiko) eta bereziki Zapatisten errealitatea ezagutu nahian, Askapena-k (Euskal Herriko erakunde internazionalista) urtero udan antolatzen dabezan Brigadetan izena emon eta hilabete pasatxo pasatu du bertan. Besteak beste, San Cristobal De las Casas-eko irakasleen burruka, presoekin beharra egiten daben taldea, Komunitate Zapatista… ezagutzeko aukera izan du. Zein izan da egin duzun bidaiaren helburua? Bi helburu desbardin izan dabezala esan leike; bata pertsonala, eta bestea, politikoa. Lehenegoari erreparatuz, urteetan garatutako amets bat izan da Zapatistak eta euren lurraldea ezagutzea eta hori egi bihurtzea lortu dot. Bestetik, lan politikoa egitera joan garenez, honen helburu nagusia bertako burrukak, beharra egiteko moduak eta prozesuak ezagutu eta bertan Euskal Herrikoen barri emotea izan da. Joan-etorriko hartu-emona azken batean, herri langile eta zapalduen arteko zubiak eraikiz. Hemen be, ganerako herrien babesa behar dogulako. Zer moduzko esperientzia izan da brigadista ibiltea? Oso aberasgarria begitandu jate es-\nperientzia; egin doguzan harremanak izatea oso gatxa izango litzatekeelako bestela. Errealitate desbardinak ezagutzeko aukera izan dogu (Zapatisten komunitate bat, kartzela bat, irakasleen burruka...) eta errealitate hori bizi duten pertsonekin bertatik bertara berba egiteko aukera. Horren ondorioz, burruka desbardinetatik asko ikasteko aukera izan dogu, baita gureari buruz berba egiteko be. Zer da bidaiatik gehien azpimarratuko zendukena? Galdera gatxa benetan. Bi gauza azpimarragarri etorten jatez burura momentu honetan, baina gehiago pentsatzen hasten banaz seguru nago gehiago etorriko jatazala. Batetik, irakasleen burruka azpimarratuko neuke, eta bertan bizi izan ne-\n“Indigenek errepresio gogorra jasaten dabe ” Une honetan zer nolako egoera soziopolitikoa bizi da bertan? Igarten al da tentsiorik kaleetan? Oso galdera zabala eta orokorra da hori, nik denbora gehien San Cristobal de las Casas-en (Txiapas) igaro dot, hortaz, bertan ikusitakoa kontatu ahal dot. Lehen aitatu lez, iraskeleen burrukak oso potenteak izan dira ni egon naizen sasoian behintzat. Autopistako sarrera blokeatuta eukien, barrikaden bitartez, eta bertan igarotzen ebezan egun eta gabak. EZLNkoak be joan jakezan janaria eroatera eta handik aste betera ondoko herriko paramilitarrak bajatu (Gobernuaren agindupean, noski) eta bi irakasle erail ebezan. Ostean, beste talde batek (anarkistak zirela esaten eben) udaletxeari sua emon eutsien eta ez zan giro San Cristobaleko kaleetan. Halanda be, San Cristobal nahiko hiri lasaia da eta egunerokotasunean ez da ezelako tentsiorik sumatzen, nahiz eta presentzia poliziala, bai hor eta bai egon naizen ia leku danetan, oso handia izan.\nguruan batutako munduko jendeagaz egoteko aukera izan dogu eta askok erakusten euskuen Euskal Herriaren barri izateko gogoa. Momentu polit horrek, gauza asko elkarbanatzeko eta ikasteko aukera emon deuskue. Hilabete pasau ostean, bertan bizitakoaren inguruko hausnarketa sakonagoa egiteko aukera izango zenuen ezta? Egia esan ez dot denbora larregirik euki hausnarketa sakonik egiteko, handik gatu dan nire brigada kidea bueltatutakoan egingo doguz. Ja,ja!!! Egon naz jenteagaz berbetan eta bai emon deuste aukera beste perspektiba bategaz ikusteko bizi izandakoa. Eta hemen be hango egoeraren barri jakiteko interes handia erakutsi deuste jenteak. Azken batean, entzuten doguzan albiste manipulatuak alde batera itxi eta bertatik bertara ibili dan nonok kontatzeak konfiantza handia emoten dabelako. Han ikasitakoa Euskal Herrian trasmititzeko momentua dala esango genduke, zerk balio ahal digu guri hemen? Kontun hartu behar dogu hango egoera eta burrukak hemengoekin konparatuta oso desbardinek direla, nahiz eta sistema kapitalista patriarkala amankomunean daukagun etsaietako bat izan.\nIndigeneei jagokonez, errepresio gogorra jasaten dabe, asko eta asko bidegabekeriz torturatuak eta kartzelaratuak izaten dira egin ez daben gauzengatik. Gainera, San Crsitobal hirian bertan, indigena asko mespretxatuak dira batez be mestizoen partetik. Emakumeen kasuan ondino gehiago ganera. Eremu Zapatistetan emakumeenganako zapalkuntzari aurre egiteko “La ley Revolucionaria de mujures del EZLN” atara eben 1994ko altxamenduagaz batera. Esan beharra dau, emakume Zapatistak kargu desberdinetan hartzen dabela parte (militarra barne) nahiz eta betiko rol tradizionalak be (janaria prestatu, umeak zaindu…) erreproduzitzen dabezan hainbat komunitateetan.\n“Euskal Herriarekiko interes handia dago Chiapasen” Bertako eragile sozial eta politiko desbardinekin batu zarie bertan. Euskal Herriko egoerarekiko interes handia sumatu dozue? Orokorrean Euskal Herriarekiko interes handia dagoela sumatu dogu eta esan beharra dago gure burruka ezaguna dala bertan be; hau da, egiten euskuezan galdera asko eta asko “Non dago Euskal Herria?” baino sakonagoak zirala esan nahi dot. Kalean topo egindako jendeagaz edota zerbeza baten in-\nBurrukarako daukien indar itzela ikusi dot, batez be irakasleen burrukan; gauza asko alde batera itxi eta euren helburuak bete arte jarraitzekoa. Zapatismoaren kasuan, erabakiak hartzeko modu horizontal eta asanblearioa oso interesantea da. Burruka asko mantsotzen dau, baina aurrera doa geldiro baina ganoraz. Honegaz lotuta, alternatiba autogestionatuak garatzeko daukaten gaitasuna be ikaragarria da. Internazionalismoaren garrantzia azpimarratuko neuke amaitzeko. Herri zapalduen arteko elkartasuna beharrezkoa dalako, beste herrialdietatik ikasi eta guk be geurea erakusteko, besteak beste.\nMOZINOAK ETA ERABAGIAK EKAINA\nBizkaiko Foru Aldundiko Gaztedi programan sartzea Hitzarekin hitzarmena onartzea diruz laguntzeko 2017ko Herriko Jaieguna San Pedro eguna izatea erabagitea Olabarri Kluba erosteko eskaintza Aurreko Urteetako kredituen eta fidantzen bajak P.G.g.2.-ri jagokon kudeaketa-sistema aldatzea. Behin-behineko onarpena. Katastroko â€œponencia de valoresâ€? dalakoa jendaurrean ez ipintea 2016 ekitaldirako EAEko landa-eremuak sustatzeko eta garatzeko laguntzetara eskolako leihoak aldatzeko proiektua aurkeztea Udalkutxari buruzko adierazpen instituzionala\n2016ko aurrekontua behin betiko onartzea 2015eko galeren eta irabazien kontuak eta kontu orokorra onartzea Irisgarritasun Plana idaztea Learri S.A.-ri esleitzea Mantenurako tresna barriak erostea Frontoia barrizteko lanen kudeaketa Learri S.A.-ri esleitzea Udaleko argindarra kontratatzeko pleguak onartzea\n2017rako udal ordenantzen aldaketa onartzea (kontribuzinoa, eraikuntzak, herriko eta hilerriko nitxoak arautzeko ordenantzak) Aura 2015 egitarauan oinarrituta estatutik lortutako subentzinoei jagokezan lanen kudeaketa Learri S.A.-ri esleitzea (auzo-bide batzuk konpontzeko) P.G.g.2.-ri jagokon kudeaketa-sistema aldatzea. Behin betiko onarpena.\n11 ONARTUTAKO DEKRETUAK 12\nE.M.G.-ri baimena emotea Berreñoko Etxebarri baserriko teilatua konpontzeko\nL.S.B.-ri baimena emotea Herriko plaza 2 etxebizitzan lanak egiteko\nE.R.B.-ri baimena emotea Zuzaeta baserriko teilatua konpontzeko\nE.O.S.-ri baimena emotea labea birgaitzeko\nJ.A.C.D.-ri baimena emotea etxearen atzeko aldean hormigoia botateko\nJ.A.L.Z.-ri baimena emotea Zarrabe baserriko lurretan egin beharreko lanak egiteko\nMohamed Abdelazizen, Fronte Polisarioko Idazkari Nagusia eta Sharar Errepublika Arrabiar Demokartikoaren lehendakariaren, heriotzagatiko adierazpena\nBaserrietan argiteri publiko kontsumoa murrizteko lanak onartzea, EVEn eskatzea eta lanak Lerri S.A.-ri esleitzea\nGerrika auzora eta Kortaguren inguruko bide-tartea konpontzeko Ziortza-Bolibarko Udalagaz hitzarmena sinatzea, eta lanak Learri S.A.-ri esleitzea\nJ.M.J.M.-ri baimena Totorikako Arrizabalaga baserriari teilatua barrizteko\nA.U.A.-ri baimena Uriona auzoko Goikoetxebarri baserri aurrean nekazal-pabilioia eraikitzeko\nK.A.R.-ri “en precario” baimena txabola legalizatzeko\nAdministrazio Publikoko Ministeritzatik egindako errekarimendua ez izapidetzeko ebazpena\nErrillene-Munitibar bidea erabiltzeko baimena F.A.U.-ri\nGerrika-Gontzugarai bidea erabiltzeko baimena J.M.A.-ri\nONARTUTAKO ORDAINKETAK Learriri aurrerapena eskolako leihoak aldatzeko\nARGAZKI GALERIA / SAN PEDRO JAIAK 2016\nEuskera ikasleen txupina\nParrilladaren prestaketa lanak\nZazkel taldearen kontzertua\nAizkorak zorroztu taldea\nARGAZKIAK: Gaizka MuĂąoz / Karmelo Goikoetxea\nARGAZKI GALERIA / ANDRA MARI JAIAK 2016\nHutsa taldearen kontzertua\nTxalainak taldearen kontzertua\nHerritarron arteko jolasak\nHerritarren arteko jolasak\nMunitibarko harri zulatzailea\nMUNITIBARKO KONTUK - 2016ko URRIA


Arte Ederretako ikasleak eta adineko pertsonak, belaunaldien arteko proiektuan murgilduta - Uribe kosta - Hiruka.eus\nUnai Brea 2019-03-29 13:34\nIazko amaieratik dabiltza elkarlan-proiektua garatzen EHUren Arte Eder Fakultatea eta Erandioko IMQ Igurco Unbe zahar-egoitza. Gaur goizean egindako saioan, adinekoek fakultateko espazioak ezagutu eta hainbat tailer egin dituzte, ikasleek lagunduta.\nBuztina, errealitate birtualeko 3D betaurrekoak, marrazteko tableta grafikoak, binilo-diseinua eta inpresioa... Sorkuntza-teknika horiek hurbiletik ezagutu dituzte gaur Igurco Unbe egoitzatik Arte Eder Fakultatera joandako adineko pertsonek. Zehazki, hamabost egoiliar dabiltza parte hartzen lankidetza-proiektuan, eta fakultateko 86 ikasle.\nIone Sagasti eta Izaskun Alvarez EHUko irakasleak eta Nahia Zamanillo, IMQ Igurco Unbeko terapeuta okupazionala dira proiektuaren arduradun nagusiak. Zamanillok azaldu duenez, "azterlan askotan frogatu da sormen artistikoak ezaugarri terapeutikoak dituela, lantzen duten pertsonen bizi-kalitatea hobetzen duela eta pertsona horiek kognitiboki estimulatzen dituela, oroitzapenen bidez, irudimena piztuz, eta abar".\nMargolaritzak eta irudigintzak dakartzaten onurak azpimarratu dituzte, besteak beste: "Mugimendurako eta komunikaziorako onura asko dituzte, arreta, pazientzia, iraunkortasuna eta sormena lantzen laguntzeaz gain". Gainera, adinekoei ilusioa pizten die gazteakaz proiektu komun batean jarduteak, Zamanilloren berbetan.\nTalde biek hainbat topaketa egin dute azarotik, eta artelanak sortu dituzte topaketa horietan. IMQ Igurco Unbeko aretoetan ikusbide daude lan horiek, erakusketa batan bilduta. Bestalde, Arte Ederretako Grafika Teknologikoa irakasgaiko ikasleak ekimenaren gaineko Súper Vital izeneko argitalpena egiten dabiltza. Maiatzaren 10ean aurkeztuko dute, zahar-egoitzan.\nElkarlanari jarraipena emateko asmoa dutela adierazi du Ione Sagasti irakasleak, "ikasleek egoitzako adinekoen eguneroko bizitza hobetzearen inguruko praktikak, gradu amaierako lanak, proiektuak eta jarduerak eginez".\nJendartea EHU Erandio


Mediaberri.com - Portugalen dago koxka\nMezua: Portugalen dago koxka\n2007/08/18\tPortugalen dago koxka\n00:00:29 | Atalak: Euskal Herria | 137 hitz Duela egun batzuk bueltatu ginen oporretatik eta, egun gutxi izan badira ere, Portugalen izan gara, Lisboan hain zuzen ere. Santa Apoloniako tren geltokira heldu bezain pronto, handik metro gutxira argazki hau egiteko aukera izan nuen Alfama auzoko horma batean, portuko errepidetik gertu. Badakit ez dela gauza arraroegia halakoak atzerrian topatzea, baina biadaia bukatuta etxera helduta konturatu naiz bigarren irakurketa ere daukala irudia. Zalantzak ditut orain... Espainiako segurtasun indarren susmoen egiaztapena al da hau? Azpeitiarra al zen benetan Vasco da Gama nabigatzailea...?\nTira, barkaidazue txantxetan ibiltzea gure herriko kontuak direla medio, baina irudiak tartean Tasio eta enparauek (modu bikainean gainera) egunerokotasunaz barre egiteko askubidea badute, zergatik ez gainerako gizasemeok? Badaukat Lisboan egindako beste argazki bat, honekin zerikusirik ez duena, askoz ere bitxiagoa, baina hori hurrengo post batean izan beharko da, beroak ez baitu eserlekuan luzaro igarotzeko baldintzarik eskaintzen.\nBidaltzailea: Benito [Kidea] · http://www.asapala.org/mahatsorriak/troka\tHau ez da izango ba? 2007/08/29 @ 19:35\tBidaltzailea: Mikel [Kidea] · www.mediaberri.com\tHorixe bera nuen buruan Bontxi, bete betean asmatu duzu, Tasio esanda ere ez zaitut despistatu, karkarkar...\t2007/08/29 @ 21:19\tErantzun:


Netflixen eragina azpidatzien erabileran • ZUZEU\nJoxe Aranzabalek danimarkarren kezka bat plazaratu digu Faroa blogean; bide batez, gugandik zein urruti dauden erakusten duena.\n4 pentsamendu “Netflixen eragina azpidatzien erabileran”-ri buruz\nSuagaar 2017-06-26 10:55\nNola eragiten dio Daniar hizkuntzari guztiek Ingelesa hain ondo jakitea? Ze hizkuntzan egiten dute kalean? Familiarekin, lagunekin…. Ze lanpostuentzako behar dute Ingelesa Danimarkan? Airera botatzen dizkiodan gauzak dira baina nire aburuz ta datuak izan gabe, ez dut uste Danimar hizkuntzarako ona denik Ingelesezko kolonizazio bortitz hori, gutxiago Danimarkan lanbide gehienentzako beharko ez dutenean. Edo agian azkenean beharko dute Ingelesa Danimar hizkuntza baino hobeto menderatuko dutelako.\nMikelats 2017-06-26 14:37\nDaniarrekiko distantzia mantenduta, gure herri txikiari azpitituluak ezin egokiago etorriko litzaizkioke. Alde batetik produktuen eskaintza potentzialki ikaragarria izango litzateke (bikoizketa baten aurrekontuarekin zenbat azpititulu jar daitezke?), eta bestetik hizkuntzak ikasteko (bai ingelesa eta bai euskara) modu ezin hobea izan daiteke.\nItzulpengintza eskolek honekin lotuta nolabaiteko proiektu bat zutela uste dut, ez dakit zuzen nabilen…\ngarrett 2017-06-26 16:01\nEITBn bikoizketari kendutako dirua sikiera erabili izan balute azpitituluak egiteko, geure hizkuntzan ikusteko moduko ehunka film berri genituzke euskaldun zinezaleok.\nHego 2017-06-26 21:03\nGurean, EITBn, diru-zarraskeria litzateke telebistarako azpitituluak sortzea kontuan izanik filmak eta serieak telebistan ikustean, bai eskaitzaz, bai ohituraz, gehienek gaztelaniaz ikusten dutela.\nEuskarazko azpidatziek harpidetza-telebistetan eta interneten dute zabaltzeko aukera. Zorionez, Eusko Jaurlaritzak Canal + katearentzat sortutako azpidatziak sarean dira eta euskarazko azpitituluak sortzen duen komunitatea era badago. Hurrengo pausua, azpidatziak serieak online ikus daitezkeen web-orrietara igotzea litzateke.


Hortzak konpontzea ez da hain garestia, jada - Gogoan hartu damutu baino lehen\nBadakizu estresak, antsietateak, elikadura ohiturek, tabakoak eta alkoholak ahoa eta hortzak hondatzen dituztela? Eta Espainiako pertsona helduen %95ek dutela txantxarra?\nTxantxarra prebenitzeko, garbitu hortzak otordu bakoitzaren ondoren, iristen zailak diren piezak eta mihia barne. Erabili hortzetako haria hortz artean eta hortzoietan, eta irauzketak egin. Aldian behin dentistarengana joan, azterketak egiteko, eta garbiketak ere maiz egin.\nAhoa, zure osasunaren ispilu\nAho-hortzetako osasun eskasak gaixotasun latenteak edo diagnostikatu gabe daudenak erakusten ditu. Saihets itzazu, behar bezala janda, ez erreta eta estresa neurrian mantenduta.\nFamiliaren oinarrizko hortz-tratamenduak bakarrik hartzen ditu bere gain Gizarte Segurantzak: zauriak, lesioak, infekzioak, inflamazioak…\nGainerako guztirako, dentistarengana joan behar duzu. Hortzetarako aseguru batekin, zure osasun faktura kontrolatu eta ezustekoak ekidingo dituzu. Ondorengo hauek sar ditzakezu: doako prebentzioa, mediku taula zabala Espainia osoan, itxaron zerrendarik ez edukitzea, ezta gabealdiak ere, eta deskontu handiak tratamenduetan.\nAhi-hortzen osasun guztiontzat da: haurrentzat, helduentzat eta aitona-amonentzat. Esaerak dioen bezala… “haginak hurrago ahaideak baino”.\n« “Nahiko ergela izan nintzen. Ezker eskuarekin jan behar nuen”\nDANAk Espainian eragindako uholdeen kostua 200 milioi eurotik gorakoa izan da »


Samsung-ek eguneratze bat jarriko du abian Samsung Galaxy Note 7-k% 60 baino gehiago kobratu ez dezan Gadgeten berriak\nSamsung Galaxy Note 7rekin izandako eztabaida gogorra izan da eta zaila da Samsungentzat berarentzat eta erabiltzaileentzat. Kaltetutako mugikorren aldaketa laster hasiko den arren, egia da hori erabiltzaile askok nahiago dute disko zaharra bitxikeria gisa gordetzea eta erosi beste mugikor bat.\nArraroa iruditzen zaigu baina hala da, horregatik Samsungek gailuaren karga blokeatzen duen eta horrela lehertu edo su hartzen ez duen eguneratzea abian jartzea erabaki du. Tasl eguneratzea progresiboa izango da eta egingo da mugikorrak kargatzeari uzten dio% 60ra iristen denean, beraz, ez dago leherketa edo sute arriskurik.\nEguneratze hau Koreako egunkari batean argitaratu da eta badirudi jada hori eguneratzeak inguruko mugikorrei aplikatzen ari dira baina ez dakigu eguneratzea noiz iritsiko den gainerako unitateetara edo alderantziz ez den egingo eta urrunetik desaktibatuko den. Nolanahi ere, badirudi Samsungek azkar jokatzen duela horretarako ez da leherketarik edo erabiltzaile kalteturik gehiago nahiz eta ziur asko azken orduetan Samsung Galaxy Note 7-en saltzen diren ia unitate guztiak itzuli direla.\nEguneratzeak% 60ra mugatuko du karga, Galaxy Note 7 lehertu ez dadin\nEguneratze hau ez da iraunkorra izango ezta Samsung Galaxy Note 7-ren unitate guztietan ere. Segurtasun fisikoko gailurik ez duten modelo zaharretan soilik egongo dira karga egoera arriskutsuetan gelditzeko. Samsung Galaxy Note 7 modelo berrietan, berri gisa entregatuko direnek ez dute eguneratze hau izango, beraz, erabiltzaileak% 100eraino kobratu ahal izango du arazorik gabe edo hori esaten da behintzat.\nNolanahi ere badirudi hori hain potentzia eta karga azkarra bezalako gama altuko terminalak egiten ari dira Samsung Galaxy Note 7 bezalakoa izan arriskua eta gama ertaineko beste terminal batzuk hobeak dira, oso gutxi delako hainbeste potentzia edukitzea gero erabiltzen dugunean mugikorra% 60ra arte kargatu daiteke edo 20 egunen buruan itzuli behar badugu leherketa arriskua Ez al zaizu iruditzen?\nArtikuluaren bide osoa: Gadgeten berriak » telefonia » Telefono mugikorrak » Samsung-ek eguneratze bat jarriko du abian Samsung Galaxy Note 7-k% 60 baino gehiago kobratu ez dezan.\nLehertu, lehertu, lehertu ...\nOutlook-ek dagoeneko Sunrise funtzio onenak integratzen ditu iOS eta Android-en


Martxelo Otamendiren gutuna Bittor Hidalgori • ZUZEU\nBarkatu lehenago ez erantzuteagatik, baina kanpoan harrapatu nau zure gutun irekiak. Eta zuk zurea argitaratzeko erabili duzun komunikabide berean erantzungo dizut; eta behin bakarrik egingo dut. Balio bezate lerro hauek gure irizpidea zein den publikoan agertzeko.\nKexu zara Berrian zure eskutitz batzuk argitaratu ez ditugulako; nonbait, ezker abertzalearen gustuko edukia ez zeukan testuak ziren, eta hori izan da guk ez argitaratzearen arrazoia.\nJakin ezazu, azkenaldian egin dugun orrialde murrizketagatik, oso mugatua dela gure Iritzia saileko orrialdeetan Zuzendariari atalak daukan lekua. Duela urte batzuk zeukan baino dexente txikiagoa. Horren ondorioz, argitaratu gabe gelditzen dira iristen diren eskutitz asko. Irizpideok erabiltzen ditugu eskutitzak aukeratzeko orduan:\nInteres orokorreko gaia jorratzea. Irizpide erlatiboa da, noski, baina saiatzen gara zintzo jokatzen.\nSinaduren pluraltasuna. Alegia, ahalik eta sinadura desberdin gehien argitaratzea eta ez izatea Zuzendariari atala dozena erdi eskutitz egileren eremu sasipribatua.\nEskutitzak ez dira beti kadentzia berarekin iristen. Zergatik gertatzen den ez dakigula, garai batzuetan asko etortzen dira eta beste batzuetan gutxiago. Asko datozenean, dexente gelditzen dira argitaratu gabe, eta gutxi datozenean, errazagoa da lekua egitea.\nZuk bidalitako eskutitz dexente argitaratu ditugu azkenaldian, 10 iazko abuztutik.\nGure etxeko aspaldiko araua da ez argitaratzea Euskal Herriko idatzizko beste komunikabideekin kritiko diren eskutitz, iritzi artikulu edo zutabeak. Euskal Herriko idatzizko beste komunikabideei kritika egin nahi dietenek bidal ditzatela eskutitzak kritikatu nahi duten komunikabidera, edo zabal dezatela webgune bat edo blog bat komunikabide horren gainean. Akatsak akats, zorrotz betetzen dugun irizpidea da.\nBerrialagun egin zara. Eskerrik asko, eta estimatzen dizut laguntzea. Horren truke eskutitzak argitaratzeko eskubidea iradokitzen duzu. 24.000 akziodun dauzka Berriak, nekez bermatu ahal izango diegu zuk iradokitzen duzun eskubidea; eta laugarren puntuan zehaztu dudanez, urtebetean zure 10 eskutitz argitaratu ditugu.\nBerriarekin daukazun kexua era publikoan eta beste komunikade batean argitaratzea erabaki duzu, gurekin aurrez harreman zuzen eta pertsonalizatuan jartzeko ahaleginik egin gabe. Zure eskubidea da. Jakizu, hala ere, nire bulegoko atea beti irekita dagoela kexu horiek zuzenan jaso eta erantzuteko.\nBittor Hidalgoren artikulu polemikoa hemen.\nberria, Bittor Hidalgo, iritzia, martxelo otamendi\n67 pentsamendu “Martxelo Otamendiren gutuna Bittor Hidalgori”-ri buruz\nEbarandi 2012-11-28 13:58\nRT @zuzeu: Martxelo Otamendiren gutuna Bittor Hidalgori… http://t.co/D8B20Ec7\nlanderabr 2012-11-28 13:58\neme 2012-11-28 14:01\nGazteleraz esaten den bezala, “tocado y hundido”\nBittor Hidalgo 2012-11-29 09:45\nEuskaraz ezin esan? Espainolez esan behar? Espainolari bide 7 hitzetik hirutan? Ez gaude gaizki.\n(‘Ukitu eta hondoratua’?, badaezpada, diot)\nZuZeu 2012-11-28 14:13\nMartxelo, gertatutakoa ez da plater gozoa inorentzat, are gutxiago Euskaldunon Egunkaria eta Berria sortze edo ordaintze lanetan ibili ginen ZuZeuko arduradunontzat, eta eskertzen dizugu zure erantzun adeitsua. Hala ere, ZuZeuri dagokiona argitu nahi genizuke zalantzarik gera ez dadin.\n“Beste komunikabide” deitu diozu ZuZeuri eta eskertzen dizugu kategoria horretan gu sartu izana, baina, diozuna egia izanik ere, ez daukagu kontua erabat argi. Alegia, ohiko komunikabide edo hedabide ote garen ez dakigu segur.\nAzken aldi honetako gure burutazioen artean dabil ez ote garen gehiago aplikazio bat edo zerbitzu moduko bat, hedabide baino. Alegia, gure erabateko horizontaltasun honek dakarrena ez ote den gehiago interneteko euskaldun orori espresiorako aukera ematea beste kontu guztien gainetik. Erran nahi baita, guk ez dugula ildo editorialik ez eta inolako mugarik ere, ez badira euskarak eta jendetasunak ezartzen dituztenak. Eta horrek guztiak alde on asko bezala, zalantzakoak ere badakartza. Hala ere, ez diogu muzin egingo horizontaltasunaren kontzepyuari, ez, behintzat euskaldunok behingoz zutitzen gareino.\nEz dakigu ulertzen zaigun: gu ez gaude inoren kontra, are gutiago Berria bezalako bizkarrezur ezinbesteko baten aurka, soilik gaude euskararen alde eta euskaldunok Interneten geure espresabide egokiak gara ditzagun lanean. C’est tout.\nBesarkada handia jaso ezazu, beraz, eta animatu Berriako langile, lagun eta kide guztiak euren lanean ahalik eta finen jarrai dezaten, ZuZeuren izenean. Kritikak kritika, bai baitakigu, zuen ahalegina gabe, deus gutxi geneukakeela kontatzeko gainerakook euskaraz egiten den kazetaritzatik.\nBittor Hidalgo 2012-11-29 09:46\nBenetan eskertzen dizuet jarrera ZuZeukoei, eta zuek bezala ere EEgunkaria eta Berria egiten lagundu eta laguntzen duten guztiei.\nmaiderboli 2012-11-28 14:44\nItxasne 2012-11-28 16:50\nMartxelo beti bezela chapeau\nKarlos 2012-11-28 18:36\nHonelako gauza lotsemangarriak gertatzen dira nork bere kontrako konspirazioak ikusi uste dituenean alde guztietan, nork bere buruari duena baino garrantzi handixeagoa ematen dionean… Negargarria.\ndarta 2012-11-28 18:45\nEz du amore emango gure Bittorrek.\nHain erantzun txukunaren aurrean zer esan? (nik uste dut Bittorrek ez zuela merezi halako erantzunik, baina tira, hori beste kontu bat da)\nAmorrua sentitzen dut Bittorrek egin dituen kritika absurdo, neurrigabe, injustuen aurrean.\nLotsa sentitzen dut bere argumentazioa irakurtzean, auzo-lotsa.\nBittor: horrela ez duzu euskara laguntzen, egin gogoeta sakona, zu ez zara munduaren zilborra.\nMila esker Martxelo.\nBittor Hidalgo 2012-11-29 09:47\nbelatz 2012-11-28 19:41\n… edo nola bidali norbait, modu dotorean, antzarrak `lerratzera´…\nAmonamantangorri 2012-11-28 20:16\nNi ere hamorratzen nago. Duela aste pare bat gutun bat bidali nuen Berriara, euskara hagitz txukunean idatzia gainera, azken aldi honetan Zaldieroaren zintek lerratze politiko nabarmena dutela salatzeko. Ez da nitaz paso egiten duzuen lehenengo aldia: Iraila aldean ere karta bat idatzi nizuen, egunkariko azalean futbolak maiz leku gehiegixko daukala seinalatuz. Bai kasu batean bai bestean besterik gabe nire iritzia ematen ari nintzela jakinarazi dizuet, umilki, ez dezazuen pentsatu nire uste soilei inportantzia handiegia ematen diedala.\nEta ez bata ez bestea, ez dizkidazue argitaratu. NIRI.\nsugar 2012-11-28 20:53\nAgian edizio berezia “atera” beharko dute bidaltzen dizkioten gutun guztiak argitaratzeko. Horrela inor ezingo zan kexatu .\nBa dirudi gutun guztiak argitaratu behar dituztela.\nKugema 2012-11-28 21:25\nNik aspalditxotik badut galdera bat, burutan, eta aukera probestuko dut hemen egiteko, ea kitatzen dudan, behingoz. Aurretik barkamena eskatuz, erantzuna begi bistakoa balitz.\nHau da galdera: zerk eragozten dio Berria bezalako egunkari bati bere EDIZIO DIGITALEAN gutun guztiak argitaratzea?\nErran nahi baita -Berriaren kasuan-, euskara txukunean badaude, edukiaren aldetik baldintza minimo eta ulergarri batzuk betetzen badituzte, eta bidalketa masiboak edota klonikoak mugatzeko iragazki sinple batzuk jarriz gero.\nsugar 2012-11-28 22:28\nUste det Berrian sartzen bazea, gauz asko jarri ditzazkezula,eztabaidatu, ideiak jarri… Baita iiruzkinetan nahi dezuna jarri.\nGutun guztiak argitaratzeko gune bat? Idei bat da. Posible bazaie proposaiezu.\nBittor Hidalgo 2012-11-29 09:49\nIritzi zuhurra dirudi zureak. Egingo diote kasu. Pentsatzen dut.\nBittor Hidalgo 2012-11-29 09:51\nAzken hitz hauek KUGEMAri zuzenduak zeuden, baina hemen sartu zaizkit, ez hala ere gaizki sartuak.\nbelatz 2012-11-28 22:45\nNik ez dudana ulertu da Zuzeukoen posta. Agian nire moztadea izango da, baina ez dakit zertara datorren hau:\n“Ez dakigu ulertzen zaigun: gu ez gaude inoren kontra, are gutiago Berria bezalako bizkarrezur ezinbesteko baten aurka…”\nEsan al du -edo iradoki- Martxelok, Zuzeu Berriaren aurka dagoela? Non? Bere gutunean behintzat ez dut halakorik ikusi inon… Zertara dator Zuzeuk bere jardunaren inguruan egiten duen justifikazio hori, Martxeloren aurrean horren otzan (are kokilduta) agertze hori eta amaierako gehiegizko laudorio horiek?\nBelatzi 2012-11-29 00:01\nNik uste dut hori jarri badute izanen dela Martxelok bere gutunean aipatzen duelako haiek ez dutela beste komunikabideen aurkako iritzirik argitaratzen. Eta kasu honetan zuzeu-n argitaratu da Berriaren inguruko hau. Hala ere nahiko garbi geratzen da zuzeu-ren kriterioa eta biak egokiak dira, beno, neri behintzat iruditzen zait bi kriterioak zilegi direla komunikabide ezberdinetan. Ez dut uste kokilduta agertzen direnik, baizik eta haien posizioa markatzen dutela, argi utziz zein den zuzeu-ren filosofia\ng.etxague 2012-11-29 02:50\nBai, horrela ulertuzen dut neuk ere, baita ZUZEU horizontala dela ere gogoratu ere: edonork aurre kontrolik gabe nahi duena argitaratu dezake, artikuluetan zein iruzkinetan, beti ere etxeko arauak betez gero, baina hori geroko kontrola da. Eta kasu honetan, nire ustez, etxeko arauak betetzen ziren, artikuluaz edo irukinez norberak izan zezakeen iritzia gorabehera. Alde horretatik, ZUZEU ez da komunikabidea berez, bere baitan sortzen dena izan arren (nire ustez), eta horixe esan da iruzkinean. Agian sobera iruditu zaizu ZUZEUren azalpena, baina labanak zein zorrotz dauden ikusita, hobe da gaitzak saihestea.\nGotzon 2012-11-29 07:05\nKategoriako erantzuna. Ea zer egunkaritan zuzendariak holako lanak hartzen dituen. Eta Bittorri… bada ez pentsatzeko munduaren zentroa denik.\nBittor Hidalgo 2012-11-29 09:53\nEz horregatik zuri ere\nBESTELA 2012-11-29 09:29\nUlerbera irakurtzen ari nintzen Martxeloren adierazpenak interes orokorra, pluraltasuna eta leku eskasiari buruz, hurrengo arrazoiak zur eta lur utzi nauenean: “Gure etxeko aspaldiko araua da ez argitaratzea Euskal Herriko idatzizko beste komunikabideekin kritiko diren eskutitz, iritzi artikulu edo zutabeak”. “Gure etxeko” araua baldin bada, akziodunen zein batzarretan onartu da adierazpen eskubidearen murrizketa larri hori? Ez dut horrelakorik gogoan. Nork erabaki du orduan irakurleon kritika eskubidea mugatzea? Ze eskubidez? Nork emandako agintepidez? Araua bitxia izateaz aparte (EITB edo SER kritika daitezke baina DV ez, esate baterako), larriena irakurleon kritika eskubidea mugatzea iruditzen zait. Gutun bat gizabidez idatzia badago, inor iraintzen edo mehatxatzen ez badu, inork ez du hori zentsuratzeko eskubiderik askatasun esparru batean bagaude. Norbaitek bere burua zentsuratzeko eskubideaz janzten badu, une berean etxe hori ez da gehiago denon etxea neurri berean izango. Eta burura datorkidan hurrena: Ba ote daude kritika eskubidetik kanpo geratzen diren eremu gehiago? Hala balitz, ez legoke gaizki zerrenda argitaratzea irakurleok jakinaren gainean egon gaitezen eta “Elizarekin topo” egiten dugunero gure gutunak zuzenean beste norabaitera bidal ditzagun han argitara diezazkiguten, alferreko lanetan jardun gabe. Euskarak eta euskaldunok plaza librea merezi dugu norkbere ideiak eta usteak errespetuz eta askatasunez adierazteko. Bestetikan zoritxarrez sobera izan dugu eta.\nBittor Hidalgo 2012-11-29 09:54\nNi ere horretan nago zure antzera.\nXabier Makazaga 2012-11-29 11:47\nZurekin eztabaidan jardun nintzen, BESTELA, sorrerako Egunkariakoek eta ondoren Egunkarian zein Berrian jardundakoek egindakoa kontrajartzen zenuelako, esanez hasieran ez zegoela inolako lerratzerik eta gerora bai. Ezker abertzaleruntz, jakina.\nHemeroteka jarri zenuen lekuko gisa inongo datu zehatzik eman gabe. Erantzun nizun aski izan nuela hemerotekari begirada azkar bat ematea Jexuxmari Zalakainen lan bat aurkitzeko.\nLotura eman nizun, http://www.ueu.org/download/artikulua/uztaro45_2.pdf, eta bertan dioen hau aipatu: “hanka sartzeko batere beldurrik gabe esan baitezaket, Jaurlaritza bera izan dela –edo hobeto esanda garaian garaiko kideak izan direla– Euskaldunon Egunkaria zenak sortu aurretik eta jaio berritan –lehen hiru urtetan– izandako etsairik zitalena.”\nOndoren zera esan nizun: “orduan kritika zital gehiago zegoela dirudi, Zalakainen arabera. Orduko jeltzaleen kritikak zeharo itxuragabeak iruditzen zitzaizkizun nonbait. Gaur egungoak ez, ordea. Gaur egun bat egiten duzu haien kritikekin. Zein da hemen aldatu dena Egunkaria/Berria edo zu?”\nZure erantzuna hau izan zen: “Saiatu naiz eztabaida datuen eremura eramaten, nonbait arrakasta handirik gabe. Izan ondo.” Bada, eztabaida piztu zuen artikulua kendu egin dutenez, iruzkin guztiekin batera (nik behintzat ez dut topatu ahaleginak eta bi egin arren), eztabaida hemen jarraitu nahiko nuke.\nEztabaida datuen eremura eramaten saiatu omen zinen eta nonbait niri aurpegiratzen didazu eremu horretatik ihes egitea. Zein datu eman zenituen? Ene iritziz, batere ez, hemeroteka lekuko gisa jartzeak, besterik gabe, ez baitu ezertarako balio ez badituzu adibide zehatzak ematen.\nNik Zalakainen lan hori jarri nuen mahai gainean. Hori bai dela datu zehatza, bertan dioena egia galanta baita, zuk eta beste edozeinek oso ederki dakizuen bezala. Ez al dizu zer pentsatu ematen zuretzat inongo lerratzerik ez zegoen garaian gaur egun baino kritika askoz ere gogorragoak jaso izana Egunkariak?\nEta orain aipatzen duzun horri buruz, berriz, hara zer iruzkin idatzi nuen zurekin eztabaidan jardun nintzen bitartean eta artikulu berean (ez zenuen irakurri nonbait):\nBESTELA 2012-11-29 13:50\nArrazoi duzu datu gutxi eman nituela aurpegiratzerakoan. Izan ere, Jarraiko udako kanpalekuei azala ematea baino ez nuen aipatu, gauza txikiak ahaztu eta nabarmenenak geratzen direlako gogoan. Ez zu eta ez ni ez gabiltza BERRIAren balizko lerratze ideololikoaz tesi bat egiten, eta nekez bildu dezakegu demostrazio batek eskatuko lukeen behar hainbat froga. Inpresioen eremuan gabiltza, norkberea adierazteko adibideren bat edo beste emanez. Zinez uste dut hemerotekara jo ezkero nik aipatutakoa bezalako dezente gehiago aurki daitezkeela neke handirik gabe, baina aitortzen dizut ezin dizudala esteka zerrenda bat oraintxe bertan bidali. Bakar bakarrik esan diezazuket zintzoki adierazten dudala nire inpresio hori.\nEgurra emateaz diozuna berriz oso interesgarria da. EUSKALDUNON EGUNKARIAk krtika zital ugari izan zuen, zitalak eta gezurtiak, proiektua hondoratzeko asmo gaiztoz eta etsaikeriaz egindakoak. Zer ikusi gutxi, nire ustez, hemen entzuten direnekin. Hemen entzun ditudan kritikak etxe barnekoek egin dituzte, ez kanpoko etsaiek; hobe beharrez egindakoak iruditu zaizkit, ez proiektua hondoratzeko asmo gaiztoz jaurtiak. Barrutik eta hobe beharrez kritika egiten denean aspaldiko etsaikeria horien gogorapena egiteak, edozein kritika egiteko eskubidea bera zalantzan jartzen du, edo hala iruditzen zait niri behinik behin. Kritika zintzoei buruz gogoeta egitea beti da lagungarri gauzak hobetzeko, eta besterik gabe ukatu eta arbuiatzeak ez dakar ezer onik.\nZentsurari dagokionez, berdin zait zeinen errotua edo zabaldua dagoen zentsura-usadio bat. Espainiako komunikabideak ez dira eredu onak ikasteko lekurik aproposena eta mundua ez da zorionez Espainian amaitzen. Bada zer ikasi eredugarriagorik urruti joan gabe. Zentsura, definizioz, onartezina da eremu libre batean, eta inoiz edo behin beharrezkoa dela erabaki beharko balitz, – zalantzan jartzen dudana-, hori ezin dute lau lagunek erabaki, Batzar Nagusiak baino ezin du horrelako oinarrizko erabaki bat hartu. “Besteek ere egiten dutela”, Historian zehar sarritan erabilitako argudioa da, (esklabu trafikoan, balea ehizan, diru publikoekiko iruzurretan, …) benetan pobrea eta arbuiagarria nire ustez. Inoiz ezertan hobetzera eramango ez gaituena. Eta hori izan beharko litzateke gu guztion helburukidetza: gauzak gero eta hobeto egitea.\nXabier Makazaga 2012-11-29 15:19\nEz ditut inolaz ere parekatzen zuk egindako kritikak jeltzaleek Egunkariaren sorreran oso zitalki egindakoekin. Ezta hurrik eman ere! Bai, zure kritikak barrutik egindakoak dira, baina zuri desegokia iruditu zaizun bezala orduko kritika zital haiek aipamenera ekartzea, niri berdin gertatu zitzaidan zure aipamen batekin non Joxemi eta hasierakoak ondorengoekin kontrajartzen zenituen, ene ustez.\nHorrek haserretu ninduen eta aitor dut, haserre naizenean, batzuetan idazten ditudanak ez direla batere goxoak izaten. Zuk esan bezala, “inpresioen eremuan gabiltza”eta eremu horretan bakoitzak bere antiojuekin ikusten ditu gauzak. Nekez konbentzituko dugu elkar eta herenegun esan nuena errepikatu nahiko nuke. Lasaitu gaitezen denok, eta saia gaitezen eztabaida eraikitzaile bat egiten. Izan ere, askoz ere garrantzitsuagoak baitira batzen gaituzten gauzak banatzen gaituztenak baino.\nBukatzeko, esan ez nagoela batere ados zuk zentsura gisa zalatzen duzun horri buruz esan dituzunekin, baina nahiago dut horri buruzko eztabaidan ez hastea. Aldez aurretik ikusten baitut guztiz alferrikakoa izango dela. Hori bai, ene gomendioa da hori dena Berriako arduradunekin zuzenean hitz egiteko. Eta haien azalean ipintzen saiatzeko erabaki horri dagokionez.\nBESTELA 2012-11-29 17:48\nPozten naiz entzunda gehiago dela batzen gaituena bereizten gaituena baino. Horrela uste dut nik ere. Halere nire azken desadostasuna azalduko dizut. Nik ez dut uste eztabaida alferrekoa denik. Adostasun berrietara eramaten ez duenean ere ariketa sanoa da eztabaidan natural jardutea, besterik ez bada bistatik ez galtzeko gu ez bezalako jendez inguraturik gaudela eta denak elkarren errespetuan bizi behar garela. Eta adostasun berrietara eraman gaitzakeenean zer esanik ez. Horretarako ordea denok egon behar dugu bestea komentzitzeko bezain prest, besteak komentzi gaitzan ere, eta hori zail gertatzen zaigu, berez ez delako erraza eta gainetik ez gaudelako eztabaida mota horretan ohituta. Eztabaida hitza bera nahiko iradokigarria da: ez eta bai jardutea da nonbait, soka-tira baten antzera, adostasunerako aukera handirik gabe … Hitz berria sortu beharko dugu agian.\nXabier Makazaga 2012-11-29 19:51\nGuztiz ados, BESTELA. Herenegun ere azpimarratu nuen batzen gaituena askoz ere garrantzitsuagoa dela banatzen gaituena baino (eta nola!), gero eztabaidaren beroan batzuetan besterik eman badezake ere. Eta eztabaidatzearen onuraz ere, ados, gero askotan eztabaida eraikitzaileak egin beharrean hika-mika hutsean jausten bagara ere. Soilik zuk zentsura gisa hartu duzun horretaz esan dut alferrikakoa iruditzen zaidala eztabaidatzea, beste ezertaz ez. Eta ideia polita iruditu zait “eztabaida” ordez, edo batera, beste hitz bat asmatzearena. Ea norbaiti hitz egokiren bat bururatzen zaion. Hitzak berak bere garrantzia baitu.\nBESTELA 2012-11-29 21:56\nHaserretu gabe eztabaidatzeko gauza izango bagara, pozik entzungo ditut orduan zure argudioak nik zentsura deitu dudan hori zuritzeko. Oinarri-oinarrizko gaia iruditzen zait.\nKateak_Apurtu 2012-11-30 02:04\nXabier Makazaga 2012-11-30 09:36\nOso argi urzi nuen guztiz alferrikakoa iruditzen zaidala gai horri buruz hemen eztabaidatzea, BESTELA, eta gehitu nuen “ene gomendioa da hori dena Berriako arduradunekin zuzenean hitz egiteko. Eta haien azalean ipintzen saiatzeko erabaki horri dagokionez”. Bada, esandakoari eusten diot. Nik erabateko konfiantza egiten diet bai Garakoei bai Berriakoei gai horri dagokionez. Ez da zure kasua. Bada, haiei zuzenean galdetu.\n“Arrazoiketa” hitza, bat-batean behintzat, ez dut gogoko. “Arrazoi izan” gogoko ez dudan bezalaxe. Ea besteren bat bururatzen zaigun.\nBESTELA 2012-11-30 10:37\nBertan behera utziko dugu ba. Zer moduz “gogobieta”?\nBittor Hidalgo 2012-11-29 09:39\nEskerrik asko, BERRIAko zuzendari, zure erantzunagatik.\nArrazoi duzu noski zuek erabaki behar duzuela zer argitaratu, eta nik beti ‘eskatu’ edo ‘iradoki’ baino ez dizuet egin nirerik argitaratzea. Eta baita eskertu ere argitaratu didazuen bakoitzean, bihotzez ez ezik, zuenera idatziz ere, jakinik ez duzuela inolako konpromisorik nirekin, eta espero dut inorekin.\nAgian utzi duzue nire beste gutunik argitaratu gabe urteotan, oraintxe ez dut gogoan (artikuluren bat bai luzeegi zelako, eta nik biderik aurkitzen ez nuelako zuek eskainitako neurritara ekartzeko, baina ez naiz horregatik kexatu. Azken urte eta erdian nonbait atera dizkidazue 10 eskutitz, kalakari txaplata honi, eta zuen eskubide osoan bi ez dizkidazue argitaratu azken hilabeteotan. Bat “NAIZ espainol” izenburukoa -gero hemen ZUZEUn argitaratua- eta bestea oraingo gutun irekia -orain berriro hemen ZuZeun argitaratua-. Oso ondo. Ordea, zuek ez argitaratzeko eskubide osoa baldin baduzue, baita ere nik hori esatekoa eta ezagutarazteko nire iritzirekin batera. Eta hori egin nuen “NAIZ espainol” gutunaren kasuan eta hori egin dut orain ere.\nDiozu: “Gure etxeko aspaldiko araua da ez argitaratzea Euskal Herriko idatzizko beste komunikabideekin kritiko diren eskutitz, iritzi artikulu edo zutabeak. Euskal Herriko idatzizko beste komunikabideei kritika egin nahi dietenek bidal ditzatela eskutitzak kritikatu nahi duten komunikabidera, edo zabal dezatela webgune bat edo blog bat komunikabide horren gainean. Akatsak akats, zorrotz betetzen dugun irizpidea da.” Eta horregatik ez omen zenuten argitaratu “NAIZ espainol” gutuna. Niri ondo iruditu edo ez, ordukoan nik eztabaida, ZUZEUko loturan ikusi litekeen bezala, NAIZekin piztu nahi nuen eta NAIZekoekin izan nuen. Bide batez zuen ukoa gogoratuz.\nOraingoan berriz zuk zure erantzunean iradoki bezala egin nuen (“komunikabideei kritika egin nahi dietenek bidal ditzatela eskutitzak kritikatu nahi duten komunikabidera”), eta zuei bidali kritika baino nire 4 lerroko ‘iritzia’, berriro noski eztabaida piztu nahian, baina kasuan zuekin edo zuetaz, eta ‘gure’ eta orain arte beti ‘nire’ egunkaritzat jotzen dudanaren inguruan, ni ere kezkatuta nagoelako honen egoera ekonomikoaz eta iraupenaz, eta oro har BERRIA TALDEAk komunitate euskaldunean jokatu duen / jokatu lezakeen / jokatu beharko lukeen paper indartzaileaz.\nEta kezka nirea da eta azalarazi nahi nuen eta nahi dut ‘gureen’ artean. Horregatik, egunotan hain eztabaida ‘airean’ zebilen KUTXAren euskaldunekiko ardura eskasiaz kexu 5 aldiz luzeagoa zen eskutitza, bai argitaratu zenidatenean, baina ez aurreko 4 lerrokoa, pentsatu nuen leku falta baino gehiago ote zen zuek, zuzendaritzak, iritzi taldeak, ez argitaratu nahi izatea ‘zuen’ jarduera eztabaidatzen zuen eskutitz laburrik ere. Nahiz eta jakin, kasuan ‘etxe barruko’ batek egiten zuela, nik beti sentitu baititut EEGUNKARIA eta BERRIA nire etxe (eta horren ezagugarri aipatzen nituen nire harpidetzak, akziotzak eta laguntzak), adierazi nahian ‘etxe barrutik’ eta ‘etxeko mesedetan’ emaniko iritzia zela eta nire ustez ‘etxeko mesedetan’ iriki beharreko eztabaidaren lagungarri izan zitekeelakoan.\n‘Interes orokorreko gaia’ izatea edo ez, irizgarria da beti noski, baina KUTXAren jarrera euskaldunekin interesekoa jo baliteke BERRIAzaleontzat, nola ez da izango BERRIAzaleon interes orokorrekoa BERRIAzaleon geron eztabaida BERRIAren lerroen gainean? Horregatik ez zait ondo iruditzen nire ‘etxekoei buruzko’ iritzi labur hori ezkutatzea -ez argitaratzea-, nahiz zuek noski zuen eskubidean zaudeten, ni nire iritziak azaltzeko dudan eskubide berean. Eta zuek, eskatuta, egiten ez baduzue, nik hilabete ondoren ZUZEUn eman ahal izan dut nire iritzia (eskerrik asko bide batez behin berriro ZUZEUk eskaintzen digun aukera eskuzabalarengatik), pentsatuaz izan zitekeela hau gehiagoren interesekoa ere, alde izan edo kontra.\nEta hori zure hilabeteko isiltasunaren ondoan. Ze baldin badiozu ere “[j]akizu, hala ere, nire bulegoko atea beti irekita dagoela kexu horiek zuzenean jaso eta erantzuteko”, nik ez dut hilabete oso honetan inongo erantzunik jaso, aurreko udan ere batere jaso ez nuen bezala “NAIZ espainol” eskutitzaren inguruan nik kalaka ematen hasi arte.\nEta orain bertan ere ez pribatuan, ez publikoan ez dut oraindik zure/zuen batere hitzik jaso nik orain hilabete bidalitako gutunarekin zihoan ‘iritziaren’ gainean. Noski, zuen eskubide osoan. Baina aukera izan duzu hilabete osoan.\nEta aukera duzu oraindik erantzuteko edota beste nolanahi eztabaidari bide emateko, jakinik gainera ‘gaiak’ baduela interesik gure artean. Ez dakit ZUZEUko nire abiadako artikuluaren gunean zenbat bisita jaso dituen, baina une honetan erantzunak 117 ditu, asko jende berdintsuarenak, baina ez dut uste asko direnik halako erantzun multzoa jasotzen duten sarrerak. Gainera ni ez naiz bakarrik sentitu nire ‘iritzietan’ eta beste hainbat parte hartzailek ere antzeko kezkak azaldu ditu, eta ez dakit zergatik ez diozun adarretik heltzen zezenari, eta horretaz ere hitz egin, edo ‘hainbaten intereseko behintzat’ izan litekeen eztabaida hori bideratzeko.\nHori litzateke denon mesedeko. Horregatik nioen eta diot eztabaidari ihes egitea, kontrakoak izan litezkeen iritziak ezkutatzea, ez argitaratzea, “ez dela bidea, bide argia, bide demokratikoa”.\nEta oraindik ez ditut irakurri zure erantzun honi momentu honetan egin zaizkion 18 ekarriak (eta gehiago etorriko dira ziur), baina gaiak zeresana ematen duela dirudi.\nEa denok hausnartzen dugun gehiago ere gure kontuez, ahal izanez gero etsaitasunik gabe eta eredu eraikitzaileetan.\nBestelakoan sentitu orain ere nire besarkada, berotasuna, solidaritatea eta batez ere esker ona bere garaian EEGUNKARIA bideratu zenuten guztiok, eta orain BERRIA bideratzen duzuenok.\nGotzon 2012-11-29 11:17\nBittor, adeitasunez galdetzen dizut: benetan, ez al daukazu zeregin hoberik?\nBittor Hidalgo 2012-11-29 12:03\nZoaz pikutara (adeitasun guztiz).\nBESTELA 2012-11-29 12:09\nHori bere simetrikoaz erantzuten da: Eta zerorrek?\nEta beste galdera: Ba al dakizu ze izen duten besteen iritziak sobera daudela uste dutenak?\nKateak_Apurtu 2012-11-29 15:10\nLuze idazteak ez dizu arrazoi gehiago emango. Uneoro gauza berdinari bueltaka. Eskertuko litzake sintesi ahalmen pixkatxo bat…\nZure kritikari helduz, hau da, Berriaren lerrotzea dela edo ez dela, eta zilegi den hala ez… nere iritzia (iruzkin guztiak irakurri ondoren), gonzalorenaren antzekoa da.\nNik ez dut berria erosten, aseptikotasunak ez zaizkidalako gehiegi gustatzen. Guztiekin ondo geratu nahiak, gauza asko ezkutuan uzten ditu. “Arrazoiak eduki arren, ezin PNV-rekin asko sartu, bestela ezker abertzalekotzat joko naute”, “euskaldun guztien iritziak errespetatu behar ditudanez, ezin sektore bat kritikatu”… gisa honetakoak. Kazetaritzan datu objetibo eta horietatik ondorio zintzoetara iristeak (hau da, manipulaziorik gabe etb.) ez du esan nahi kazetaritza objetiboa denik. Objetibotasun osoa ia ezinezkoa da, albisteak aukeratzea bakarrik subjetiboa baita.\nNere egunkari batek ideologia jakin batekoa izatea garrantzitsua da, eremu horretan “libre” joka dezan. Erderaz esaten den moduan “Quien mucho abarca, poco aprieta”.\nKateak_Apurtu 2012-11-29 15:13\nAzken parrafuan… akatsa.\nNere iritziz, egunkari batek ideologia…..\nEguna 2012-11-29 23:00\nOso ondo Kateak_Apurtu, baina zure hautuarekin euskarazko egunkaririk gabe geundeke 1937tik. Agian etorkizunean ez da horrela izango, denok euskaldun garenean eta abar, baina euskarazko egunkariaren aldeko hautua hautu ideolojiko-politikoa da. Zergatik? Txikiak, hots, euskarak, bere baitan dituelako hainbat eduki ideolojiko (onartuta edo ez, ukaezina da horrela dela). Era berean, gazteleraren alde egiteak (kontsumoan, produkzioan) badu ere bere baitan hainbat eduki ideolojiko. Zein adibidez? Ba erraza, 500 miloi laguneko kultura inperial baten alde egitea milioi eskaseko kultura baten kaltetan. Jarri kulturaren ordez ekonomia, mundukidetasun, ikuspegi, herri-eraikitze, txikiarekiko-errespetua, merkatu legeei erresistentzia.. nahi dituzun guztiak. Beraz zuzenago litzateke esatea: “hautu ideolojiko bat hobesten dut beste hautu ideolojiko baten gainetik eta horregatik ez dut erosten Berria”. Zuk aukeratu, baina ez dut uste Berria erostea aseptikotasunean erortzea dela esatea oso defendigarria denik.\nKateak_Apurtu 2012-11-30 01:52\nNere iruzkina berriro irakurrita apur bat gogorra izan naizela ikusi dut Berriarekin. Hala ere, merkatuan dagoenetan aseptikoenetakoa badela uste dut. Honekin ez dut esan nahi gutxien gogoko dudan komunikabidea denik, gehienak baino lan txukunagoa eta zintzoagoa egiten baitute.\nBenetan poztuko nintzateke euskarazko egunkari gehiago eta kritikoagoak egongo balira, baina zoritxarrez gaur egun ez ditugu. Honen aurrean Berria erosi behar al dut, euskara bultzatzeko? Nik albisteetan hizkuntza baino edukiak bilatzen ditut eta interesgarrien iritzi ditudan edukietara joko dut.\nEuskara bultzatzea bada helburua, badaude beste modu batzuk horretarako. Hitz egitea, administrazioetan etb. exigitzea, euskarazko liburuak eta aldizkariak erostea…\nEusakarazko egunkari bat ez erostea ez da ez dudalako euskarazko egunkaririk irakurri nahi, ezta gaztelaniaren alde egin nahi dudalako ere, bilatzen dudana ez dudalako baizik.\nBerria erostea ez da aseptikoa 2012-11-29 23:04\nBittor Hidalgo 2012-11-30 11:11\nZure laguntzarik gabe badugu nahikoa espainol bestela ere. Gotzon Garatek:\nSobera hartzen duenak, gaizki tinkatzen (hersten, estutzen). 12091\nNork sobera besarkatzen baitu, gutti hersten du. 12099\nZazpi amorraiñ batera artu nai eta denak irristalatu. 13879\nNik: Asko nahi eta gutxi ahal.\nNolanahi euskaldunok eskertuko genizuke BERRIA erostea, edo erosten ez baduzu ere, norbaiti HARPIDETZA oparitzea, edota BARRIA LAGUN bihurtzea, edo AKZIODUN… Edo agian aurkitu zenitzake beste modu batzuk ere.\nJob 2012-11-29 12:50\nBegira, orain eskertuko nuke ba, atez atekoari buruzko mezuren bat.\nTxio-txio 2012-11-29 13:34\nAnimo Bittor, zer arraio! arrazoirik ez zaizu falta. Deia edo Bizkaia irratia kritikatu izan bazenitu (eta merezi, merezi dute) dena izango zen biba eta txaloa!\nKepa Barandano 2012-11-30 08:26\nKaixo, Bittor. Ez nuen zuren lehen gutuna irakurri, eta Martxeloren erantzuna irakurrita nator iritzia ematera. Ez nekien zure gutunetako bat Naizen kontrakoa zenik, eta orain ulertu dut Martxelo horri buruz ari zela beste komunikabideen kontrako gutunik ez argitaratzeko politika dutela dioenean; ez dut uste ari zenik Zuzeu-ren kontra, beste batzuk dioten moduan. Ez dakit zertara etorri den horregatik Zuzeuren erantzun hori, nik ere ez.\nBittor ni ez nago zurekin ados, eta mingarria iruditu zait zure gutuna. Martxeloren erantzuna, dotorea. Berria beti izan dut egunkari Euskal Herrikoa (abertzale baino gehiago) eta progresista. Esan nahi dut Euskal Herria duela bere eremu euskararen lurra delako. Ziurrenik PNVko askorentzat (zer esanik ez UPN, PSN, PP…) askorentzat ezker abertzalekoa izango da horregatik bakarrik (Zuberoa, Garazi, Erriberri… zer da hori?), baina hori horrela da. Progresista diot ez delako kontserbadorea, gizarte balioetan. Homosexualen arteko ezkontza defenditzeagatik ere ezker abertzalekoa irudituko zaio bati bainio gehiagori ere.\nEuskarazkoa izatea zirkunstantziala dela iruditzen zait, alegia, zuzendari eta kazetari horiek Errusian jaio izan balira, errusierazko egunkari batean ariko lirateke, Madrilen jaio izan balira gaztelerazkoan eta Estatu Batuetan jaio balira, ingeleraz. Nik irakurtzen dut Berria euskarazkoa delako, euskaraz bizi nahi dudalako, normaltasunez, ez akzio erreboluzionario gisara. Zure arazoa uste dut ez dela Berria, baizik eta beste egunkari guztiak (ideologia anitz duzu horietan aukeratzeko) gaztelerazkoak izatea. Diario Navarra, Deia, DV, Naiz… euskarazkoak balira akabo zure arazoa.\nGuzti hori argi utzita ezer askorik ezin da esan Bittor, Kutxaz diozun kontu horretan. Arazoa ez da, nire ustetan, Berria ezker abertzalearekin lerratu den, baizik eta beste egunkari guztiak PNVrekin lerratu direla, beste gai askotan bezala. Batzuek uste dute boterea euren kortijo haundi bat dela, eta normala zaie boterea kudeatzea (beti euren interesetan) euren eskubidea balitz bezala jokatzea. Egingo du salto beste batek leihotik hipoteka ezin duelako pagatu, eta aztoratuko dira denak, baina Kutxak, hori bai, segi dezala etxeak husten eta negozioa egiten Gipuzkoan, horretarako baita gure Kutxa.\nZuri iruditzen zaizu hori kritikatzeagatik ezker abertzalekoa dela Berria? Tira, nire ustez ez, nire iritziz eskertzekoa da kontrapuntua Berriak ematea. Gehiago eskertuko nuke PNVrekin lerratzen direnek ere euskaraz egingo balute, are eta gehiagok herritar xumeen interesen defentsari gehituko balira. Nire aitona nekazaria zen, eta zenbait gauzetan kontserbadorea izanik ere, beti defendatzen zuen herritarra boterearen gainetik, izan nekazariak, kooperatibistak edo beste edozein herritar. Orain gizarte progresista batean bizi garela uste dugu, baina boterean daudenei men egin besterk ez dakigu. Komunikabideen manipulazioa agian? Tira, hori beste eztabaida bat da.\nMartin Rezola 2012-11-30 09:38\nLehenengo marka: 117 iruzkin. Zorionak, Bittor.\nBigarren marka: Marka da, gero, BERRIAko akziodun, harpidedun eta irakurle batek eskubide osoz eta errespetu guztiarekin, izen-abizenak ipinita, kritika egitea bere egunkariari, eta BERRIA erosten ez duen jendeak, edo ezinez baliatzen denak, Bittor Hidalgo gurutzifikatzea, nahiko era iraingarrian. El mundo al revés, “erdaraz esaten den bezala” (Aggg…!)\nXabier Makazaga 2012-11-30 10:19\nIparlazaleek are “marka” hobeak lortu izan dituzte hemen behin baino gehiagotan. Sekulako ekarpenak eginez, jakina. Batzuek oso ekarpentsuak baitira benetan. Bejondeiela!\nBittor Hidalgo 2012-11-30 11:19\nEskerrik asko, Martin.\nEta itzultzaileak, hizkuntza teknikariak, nola emango likek ba hori euskaraz espinolaren beharrik gabe?\nMundua azpikoz gora, iruntzitara… Ziur askoz gehiago ezagutzen dituzuela. Goiz on.\nBittor Hidalgo 2012-11-30 11:02\nEz dakit nir zaren Kepa Barandano, ezta ere hori den zure izena edo ezizena (seguru asko), baina eskertzen dizut benetan zure idatziaren tonua. Oraintxe uste dut aurrenekoa dela nirekin bat etorri gabe arrazoiketan sartzen dena deskalifikazioetan erori gabe, eta eskertzekoa da, inor ez garenez gero, seguru asko, egia osoen jabe.\nEta hona iritsita, aipatu nahi dut lotsagarria iruditzen zaidala, lotsagarria eta guztiz espainolista, NOTICIAS taldeak (EAJri lotua uste dudanez) lau egunkari espainolez ateratzea (agian besterik ere) eta ez ateratzea gutxienez bat euskaraz. Guztiz lotsagarria eta espainolista iruditzen zaidala ONDA VASCA irrati katea espainolez sortu berri izana. Denak euskara printzaren bat inon zintzilik. Azken 50 urtea Hego Euskal Herrian ezer aldatu izan ez balitz bezala, edota okerrago ezer aldatzea nahi ez balute bezala.\nLotsagarria da ere noski VOCENTO taldearen espainoltasuna Euskal Herrian, espainola etengabe zabaltzeaz gain ideologia espainol inperialistaren hedatzaile.\nZer esanik ez etxeko azken bazterreraino itotzen gaituzten irrati eta telebista kate espainoldun guztiak, guk zuzenean ordaintzen ditugunak ere, euskarazkoen kaltean.\nEta oso lotsagarria iruditzen zait, berriro esango dut, GARA taldeak (ezker abertzale bati lotua uste dudanez), euskal egunkaririk ez ateratzea 35 urte eta gero, eta orain urtebete NAIZ.info webgunea sortu berri izana espainolez. Azken 50 urtea Hego Euskal Herrian ezer aldatu izan ez balitz bezala, edota okerrago ezer aldatzea nahi ez balute bezala.\nEta beldur naiz GARA taldekoek ez ote duten hala jokatzen, aldi berean bereganatu nahi dutelako, bereganatu dutelako, edo euskaldun guztioi lapurtu nahi digutelako, guztiona-edo izan nahi zuen EEGUNKARIA, BERRIA, honen webgunea…\nZertarako sortu euskarazko beste kazeta bat, beste webgune bat, jada BERRIAkoa baldin badaukagu. Hala pentsatuz uste dut sortu zutela NAIZ.info webgunea espainol (ia) hutsez batere lotsarik eta kontzientzia kargurik gabe. Bururatu ere ez zitzaien egin euskaraz egitea. Bururatu ere egiten ez zaien bezala GARA edo GARAren edizio bat behintzat euskaraz ateratzea. Nahiago bide dute seguru asko BERRIA kontrolatzen saiatu, nahiz ez horren lerratua ageri.\nNoski azken hau guztia nire burutazioak baino ez dira, nire ‘gaizki’ pentsatzeak. Eta agian ez dut arrazoi. Baina hipotesi bat da. Eta hausnartzekoa ea halakorik komeni zaigun, lortzen ez dugun bitartean beste komunikazio taldeek ere euskaraz sortu ditzaten bere hedabideak.\nNik jarraitu nahi nuke BERRIA TALDE oso plural baten alde egiten. Nahiz goragoko KATEAK APURTU bezalako euskaldun identifikatu gabeek lasai asko aitortu eztabaida honetan ez dutela BERRIA irakurri nahi eta ez dutela erosten (eta pentsatzen dut, ezta ere, laguntzen, diru ematen…). Bejoandeiela! Bejoandeigula!\nKateak_Apurtu 2012-11-30 12:35\nLehenik eta behin, barkatu ez identifikatzeagatik, baino identifikatuz gero ez nuke iritzirik emango.\nEzkutatu egin behar al dut ez dudala Berria erosten? Batzuen ustez Berria ez erostea euskararen kontra egitea dela uste duzue… nik berriz ez dut hala uste, baino tira. Lehen esan bezala, edukiei hizkuntzari baino garrantzia handiagoa ematen diet. Ni elebiduna naiz, hemengo denok bezela pentsatzen dut, eta ez dut lotsarik hau onartzeko. Zergatik izan behar dut ba? Errealitatea onartzea besterik ez da nire ustez. Ama hizkuntza euskara dut, baino euskaraz bezain ondo moldatze naiz gaztelaniaz. Honekin ez dut esan nahi vasco-español edo delakoa sentitzen naizenik. Euskalduna naiz, soilik euskalduna, eta euskara bultzatzeko nere esku dagoen guztia egingo dut. Ezta berria ez erosteak ez du azken hau kentzen.\nGararen erabakia hizkuntzarekiko, Iñaki Sotok azaltzen du ZuZeun eginiko elkarrizzketa batetan (https://zuzeu.eus/2012/09/07/inaki-soto-gara-rik-gabe-gaur-egungo-eszenatoki-politikoa-ezinezkoa-litzateke/), 8. eta 9. galderetan.\nBittor Hidalgo 2012-11-30 14:04\nSegitzen zait gustatu gabe jendea ez identifikatzea iritziak ematerakoan, jakinda gainera maiz identifikatze ez horretan babesten dela iritziak eman ordez iraintzeko eta deskalifikatzeko, eta hori ere pena da. Ez dut uste zure kasua denik oraingoan.\nNahiz pena pixka bat ematen didan soilik elebiduna izatea zu, eta espainol ‘ezerazaren’ menpe egon behar izatea ‘munduko berri izateko’. Eskerrak gure gazteek gero eta gehiago ezagutzen duten ingelesa espainolaren morrointza glotozidatik libratu ahal izateko. Gaur egun elebidun izatea euskaldun-espainol ez da nahikoa. Espainolak beti irabaziko gaitu horrela. Espainola baino hizkuntza indartsuago bat behar dugu konturatzeko espainola ze ezdeusa den munduan, eta zenbat atzeratzen gaituen munduaren ezagutzan espainolaren mende izateak. Nolanahi beti dago denbora ikasteko eta konturatzeko zenbat irabazi litekeen eta zanaldu litekeen gure ikuspegia beste hizkuntza / gizarte horien ikuspuntutik.\nAurretik ere aipatu dizudala uste dut, baina BERRIA ez erosi nahiak, ez zaitzala atzendu BERRIA LAGUN edo AKZIODUN izatetik, euskaldunok dugun egunkari bakarra izatetik (eta nik eskatzen dizut, orain BERRIA kritikatzen ausartu naizenak).\nGARAri buruz uste dut zuzendariak zuk aipatu elkarrizketan esaten dituenak beraiek bakarrik kalifikatzen direla euskal munduari dagokionean, hainbatek jada lehenago aipatu eta idatzi dioten bezala.\nOngi izan (eta lasaigo egin dezakezu lo BERRIA LAGUN bihurtuta). Erraza da. Klik batean.\nKateak_Apurtu 2012-11-30 14:44\nIngelesa “ona” da eta “gaztelania” txarra orduan? Gaztelania menperatzailetzat daukazu eta ingelera ez?\nHizkuntza guztiak dira aberasgarri, bata bestearen gainean jartzea da akatsa. Euskal Herrian gaztelania zein frantsesa ditugu hizkuntz zanpatzaile (atzean dakartzaten hizkuntz politika guztian etb.), noski. Baino gaztelania eta frantsesa bezain zanpatzaile da ingelera, mundu mailan.\nHonekin ez dut esan nahi hizkuntz hauek jakittea ondo ez dagoenik, geroz eta hizkuntza gehiago jakin, orduan eta aberatsago. Lekuan lekukoak errespetatzea da garrantzitsuena, mundu aberats baten alde bagaude sikieran. Bestela, hitz egin dezagun denok ingelera eta akabo.\nBittor Hidalgo 2012-12-01 07:58\nEz. Ingelesa ez da “ona” da eta “gaztelania” ez da txarra.\nHegoaldeko euskaldunon arazorik behinena ‘espainol orojalea’ dugu azken mende askoan, eta zaila da horri aurre egitea 500 milioi hiztuneko hizkuntza denean. Gaur egun ordea ‘ingeles orojalea’ da gu jaten gaituen ‘espainolari’ aurre egin liezaiokeen bakarra. Ingelesa baldin badakigu munduan ibiltzeko (lehen espainola -edo frantsesa- behar izan dugun bezala munduratzeko), ez dugu ‘espainolaren -edo frantsesaren- behar ezinbesteko’ hori mundua ezagutzeko, eta libreago izanen gara zuzenean itotzen gaituzten hizkuntza hauen besarkada ‘hashishin-etatik’.\nEuskara, gurea. Ingelesa, munduan ibiltzeko. Eta dauzkagun espainola -eta frantsesa-, gaur egun bigarren mailako hizkuntzak munduan, soilik beharko ditugu espainolekin edo frantsesekin mintzatzeko nahi badugu hauen hizkuntzaz mintzatu -eta ez ingelesez, ze egin genezake hori ere, edo euskaraz edo ingelesez, nahi ez diegulako beraiek inposatzen diguten hizkuntzan mintzatu, nahiz eta ezagutu-).\nIngelesa bada gaur ‘espainolaren’ ‘etsai ia bakarra’ -beste hizkuntza askorena den bezala-, guri ez zaigu geratzen ingelesarekin aliatzea baino, gure espainol zapaltzaileari aurre egiteko. Borroka estrategia da. Ez ingelesaren gorespena. Objektibitatea. Eta ‘zure etsaiaren etsai, zure laguna’. Eta gure etsai propioa gaur hemen, ez da ingelesa. Bai espainola -eta frantsesa-.\nItzain 2012-11-30 14:59\nIñaki Sotok erantzun horietan bota zituenak, despistearen antologiarakoak dira. Hori bada Garak hizkuntzen kudeaketan darabiltzan irizpideak (edo irizpiderik ezak), orduan bai, orduan Gara bada euskarak duen arazoetako bat.\nKateak_Apurtu 2012-11-30 15:39\nbelatz 2012-11-30 14:23\nOso ona erantzuna, Kepa, nire mirespena dena hain ongi sintetizatzeagatik.\nKarlos 2012-11-30 18:38\nEz dago gauza gogaikarriagorik, bere paparreko dominak askatu eta mahai gainean jartzen dizkizun hipermilitantea baino, jabetu zaitezen ze ezdeuskeria zaren bere aldean. Hipermilitante gogaikarriak denon fitxak nahi ditu jakin: gure izenak, zenbat diru ematen dugun kausarako, ea kausan zenbateraino inplikatzen garen… bai baitaki norgehiagoka horretan inork baino domina gehiago pilaturik duela bere ibilbide hipermilitante nekagaitzean. Berak uste du eredugarri dela.\nHalako hipermilitante gogaikarriak ugari ezagutua naiz eta ondorioztatu dut, urteen joanean, kausarako mesedegarriak baino kaltegarriagoak direla. Hipermilitateak, kausari mesede egingo badio, lehenik eta behin, umila izaten jakin behar du.\nHasieran, urrunera, halako hipermilitanteak erakargarriak dira beren nabarmentasunean; gero, ondoan jartzen zaizkizunean, atzeraka eragiten dute, botoxak eta silikonak puzturiko emakume pneumatikoek bezala.\nBESTELA 2012-11-30 21:06\nHipermilitantea baino askoz ere kaltegarriagoa da kakaztatzailea. Planteatzen diren auzien muinari heldu eta gizabidez eztabaidatu beharrean, auzia plazaratzen duenaren izena kakaztatzen saiatzen dena. Ofizio mixerablea benetan. Ah, eta gizonezkoek ere jartzen dituzte botoxak eta puzgarri pneumatikoak.\ng.etxague 2012-11-30 21:24\nIzen-abizen edo gabe besteak krititzatzen dituenak kritikak onartzeko prest egon behar du. Hemen egin diren kritika guzti-guztiak, den-denak, kritiken ingurukoak edo hemen agertuko jarreren ingurukoak izan baitira. Kontu honekin gaia desbideratu nahi izatea hirugarren lotsagabekeria iruditzen zait.\nBESTELA 2012-11-30 22:37\nBirritan irakurri arren, zinez diot ez dudala ulertzen zer demontre dagoen Bittoren hitzetan hainbeste gorroto-haize harrotzeko bazterretan. Ez dut sobera ezagutzen eta ez dakit ezagutzen ez ditudan aitzineko gorabeherak ote dauden. Baina oraingoan idatzi dituenak ikusita, benetan harri eta zur geratzen naiz sor arazten dituzten hainbesteko mespretxu, zirika gaizto eta irainen aurrean. Agian bista eta adimena bajatzen hasiak zaizkit baina ez dut ikusten non dagoen koxka. Estimatuko nuke norbaitek mesedea egin eta erakutsiko balit. Irainari irainaz erantzutea ulertzen dut atsegin ez badut ere, berotu denak berotzen gara eta. Baina kritikari irainaz erantzutea ez dut ulertzen eta ez dut onartzen.\nAzkenik, ez naiz lotsagabea eta ez zara inor niri lotsagabe esateko, ezta zeharka ere. Eta ez naiz gaiaz desbideratzen ari. Hari nagusia balizko zentsurari buruzkoa zen eta orain darabilkidana, irainik jaso gabe kritika egin ahal izateari buruzkoa da. Kritikari irainez erantzutea beste zentsura mota da, baina zentsura halere, kritika itotzea duelako helburu. Beraz ez dut uste gai nagusitik asko aldendu naizenik. Aitzitik, zeharo gai berean diraudala esango nuke.\ng.etxague 2012-12-01 00:17\nBenetan ez neukan eztabaida antzu honetan jarraitzeko batere asmorik, ezta zu mintzeko edo iraintzekorik ere, batez ere, erantzutea zegokionak erantzun duenez geroztik, Martxelo Otamendik, alegia. Baina bai Bittorrek bai zuk, biok aurrera jarraitu duzue, eta ez gai nagusiaren ildotik, gainera. Eztabaida eremu pertsonalera eraman duzue, hemen akusatua eta salatua Berria ez, Bittor bera balitz bezala. Orduan, Bittor kritikatzea sektarioa eta zentzura totalitariari dagokiona omen da. Baina akusatua eta salatua Berria da. Akusazio bikoitza, eta ez nolanahikoa: Berria Ezker Abertzalearekin elkar hartuta dago eta politika alderdikoia euskaltzaletasunaren gainetik jartzen omen du. Honi buruz luze eta zabal eztabaidatu zen aurreko harian, argudioekin, gehiegikeriak gehigikeria, nireak barne. Arazoa, Bittorri dagokionez, nire ustez, ez da salaketa edo akusazioa bera, plazaratzeko modua baizik, honaino ekarri gaituen modu zatarra, eta orain azalduko dizkizut gaizki interpretatu dituzun hiru lotsagabekeriak (nire erruz zuk gaizki interpretatu ere, esan behar da:\n1) Bere krikitak egiteko Bittorrek eremu pertsonala aukeratu du, hau da, bere gutunak argitaratu ez izana eta bere gutunen edukia. Dena “bere” bihurtu du; edo, ikuspuntua aldatuta: “NI”. Gutunak eta edukiak adibide gisa erabil zitzakeen, beste batzuekin batera, adibide gisa bere kritika egiteko, baina “NI”-a aukeratu du. Kritikak hain nabarmenak, hain bidezkoak eta hain salagarriak iruditu zaizkio, non gutunaren amaieran berarekin bat egiteko gonbita egin digun. Eta puntu hau niri funtsezkoa iruditzen zait, azken boladan herri honetan nola gauden ikusteko proportzio ona ematen duelako, maldan behera goazela ikusteko, elkar ulertzetik gero eta urrunago, Baionan Aiteko foruak egindakko bilkurari ministro baten txorakeriei lehentasuna emategatik alderdikeria egiten dela salatzeraino. Akelarrea salatu eta soorginak epaitzeko gonbita. Kezkagarria da oso Bittorrek aukeratutako adibidea hori izatea (baina atez atekoa edo Kutxa izan zitezkeen), kezkagarria da zergatik gogaitu duen Berriaren hautuak, zergatik eraman duen gutuna idaztera, zergatik interpretatu duen lerratze alderdikoitzat. Enfin, kezkagarria da noiz hasi zen Berriarekin deseroso sentitzen. Baina, batez ere, zergatik jantzi duen bere salaketa hori ironia minduaz, maite duzunarekin bateraezina baita hori. Nik neure lubakian sartuta baino ezin dut ulertu, eta horrek esan nahi du Bittorren tiroa beste lubakitik baino ezin dela etorri, bere lubaki pertsonaletik bada ere.\n2) Bigarren lotsagabekeria aurrekoaren jarraipena da. Eztabaida zein eremutara iritsia zen ikusita, Bittorrek handik edo hortik bideratu beharrean, egoa areago puzteko erabili nahi izan zuen bere lehen iruzkina, piztutako eztabaidagatik pozten zela esateko, alegia, helburuak lortuak zituela, suak piztutakoak Berriaren orrialdeak baino ez zirela ikusi nahi gabe, inoiz Berria erosi ez duenak inoiz erosiko ez duela aitzakia loditzeko, eta lasai asko jarraitu zuen hurrengoetan, dena erretzen ari zela ikusi nahi gabe, agian erretako larreak datorren urtean emankorragoak direlakoan. Baina, uzta, berea eta denona bestelakoa izan da: kontu honetatik zerbait atera bada, kaka eta ondorengo zimaurra izan delako da, besterik ez. Tamalez esaten dut azken hau, eta tamalez nire erruagatik ere bai, neuk ere aho handia eta ego handia ditudalako, baina aitortu ere egiten dut, behintzat.\n3) Martxelok erantzun ondoren, nik ezagutzen ez dudan begirunez eta dotoreriaz erantzun ondoren eta espero zitezkeen kritiak jaso ondoren, Bittorrek kontua bideratzeko aukera izan du berriro, baina zauritutako basurdearen bidea aukeratu du, eta lehen gutunak argitaratzen ez bazizkioten, orain iraindu ere iraintzen omen dituzte, nahiz eta bera inor baino Berria-zaleagoa izan eta aldarrikatu, besteei leporatu.\n“Umeak baino okerrago” esaten da, eta egia da, okerrago, kasketa hartutako umeak atzera egiten eta umiltzen dakielako, helduok ez bezala.\nKateak_Apurtu 2012-12-01 01:18\nAi barkatu… bejondeizula!\nErdalduntzen hasi ote naiz…\nBESTELA 2012-12-01 01:49\nEztabaida ez da antzua, tonua goxatu eta gaiari heltzen zaionean. Izan ere zure azken erantzunak egoera hobeto ulertzen laguntzen dit. Gauza batzuetan ados nago zurekin, beste batzuetan ez, baina orokorrean hobeto ulertzen dut gertatzen ari dena.\nZure lehen kritikan ez nator bat zurekin. Kexaren arrazoia bere gutun bat ez argitaratzea izan bada, bere gutunaz hitz egitea ez da harrokeria, ezinbestekoa baizik. Ulertzen dut, aldiz, iruditzen zaizula Bittor sistemaz ari dela BERRIA kritikatzen eta gainera kritika horiek bazterrak surtan jar ditzaketela. Badirudi bereziki molestatu dizula Bittorren gonbita jende gehiagok berarekin bat egin dezan. Ondorioztatzen dut Bitorren kritikak BERRIArentzako kalteak ekar ditzakeela pentsatzen duzula, eta horrek ulertarazten dit nolabait hainbat erreakzioen gogortasuna.\nAdos nago zurekin ironia eta maitasuna nekez joan daitezkeela batera. Ados baita ere agian Bittorren erantzun guztiak ez direla perfektuak izan, ironiarik eta erreferentzia pertsonalik gabeak, baina hainbeste aldetatik klase guztietako egurra jaso ondoren (ironiazkoa eta pertsonala sarritan) apur bat kutsatzeari ere ez deritzot larriegi. Orokorrean ez dut uste akats horietan lehen harrai bota duena denik.\nDeigarri egiten zait berriz bereziki molestatu dizun beste gauza bat: Ez du atzera egin; ez da umildu. Esango dizut nire iritzia. Bere argudioak argi eta garbi goitik behera indargabetu balitu jasotako erantzunetako batek, zeharo ados nengoke zurekin. Tematzea harrokeria litzateke. Baina erantzun arrazoitu gutxi irakurri dut nik eta bai iraina frango. Eta Bittor eraso horien aurrean ez da umildu, hazi egin da. Hori borrokalariaren sena da besterik ez.\nMartxeloren erantzunaz berriz ez nuke esango zeharo ironiarik gabekoa zenik (badirudi aspaldiko kontuak dituztela garbitzeko), eta dena den arrazoi ematen zion neurri batean Bittorri, aitortzen baitzuen, Euskal Herriko komunikabide idatziei buruzko kritikak ez direla BERRIAn argitaratzen. Beraz ez nator bat zurekin Bittor isiltzeko moduko erantzun borobila zela irizterakoan.\nOrain artekoa honela laburbilduko nuke: Bittor ez dago gustura, bere iritziz BERRIAk duen gehiegizko lerratze partidistarekin, eta kaltegarria deritzo euskaltzaletasunaren ikuspuntutik, BERRIAren zabalpena eta arrakasta mugatzen dituela dela uste duelako. Aitortu behar dut ni nahiko ados nagoela inpresio horrekin. Gero badirudi aspaldi samarreko arazo pertsonalak daudela eztabaidan parte hartzen dutenen artean, eta horrek ia ezinezko bihurtzen duela era objektibo, otzan eta hotzean gaiari heltzea. Berriro esango dut ezin adosago nagoela ironiaz esan duzunarekin. Eta erantsiko dut gainera ironia oztopo gaindiezina izan ohi dela eztabaida batean adostasuna iristeko.\nNire ustez serio saiatu beharko ginateke edozein gairi buruz eztabaida eraikitzaile bat egiteko behar ditugun baldintzak aztertzen. Denok zer ekarria badugula esango nuke eta etsigarria da horren ordez behin eta berriz sokatira antzuan jardutea. Sokatira utzi eta gizon-proban hasteko zer behar dugu? Hari berria hasi genezake agian honen inguruan. Bertan uzten dut gonbita.\nbelatz 2012-12-01 04:51\nTira ba, Bestela, nik dakidala Karlosek ez du inoren izenik aipatu…\nBittor Hidalgo 2012-11-30 22:27\nZuzen zabiltza, Karlos. Segi horrela!


148_arizmendi- san viator 1t (pptminimizer).ppt\nHistoria aroka 6.a by otxamagnolia 1728 views\nHistoriaurrea 1.Eloy,Ibon,Maider,Ir... by egibero 1170 views\nNEOLITOA by arrigorriagaeskola 903 views\nNeolitoa by juanicastro 791 views\nSua. Usoa eta Asier by jakintzaikastola5c 559 views\nMETAL AROA by arrigorriagaeskola 1169 views\n1. Gizakiak sua sortu zuen Suaren garraioa eta sua gordetzea Olio lanpara Kandelak , etxe barrurako Gas- lanparak Elektrizitatea argazkiak 1. ipuina 2. ipuina\n2. Gizakiak sua sortu zuen Diotenez, hiru teoria daude suaren aurkikuntzari buruzkoak: *sumendi baten erupzioak eragin zuela *sute batek *tximista batek Suaren aurkikuntza oso aurrerapen handia izan zen, berotasuna lortzeko, janaria egosteko eta haitzuloak ilunabarrean argizteko batez ere. K.a. 500.000 urtean gertatu zen hauxe. Suaren aurkikuntza lortu zuenetik gizasemea espaziora jaurtikitzea lortu arte milaka urteko saioak behar izan dira. Sua ezagutzen eta kontrolatzen hasi aurretik, historiaurreko garai haietan gizakiak animaliak izaten jarraitzen zuten, “homo erectus” gizakiak garai haietan. Harria erreminta bihurtzen hasi ziren haiek ingeniariak ziren, baita sua pizteko energia berariaz erabili zuten gizaki haiek ere.\n3. Suaren garraioa eta gordetzea Hasieran beraien arazo handienak sua gordetzea eta herrixketara garraiatzen zuten sua mantentzea ziren. Geroxeago sua zaintzeko txandak eginten hasi ziren, eta sua itzaltzen bazen zigor gogor bat jasan behar izaten zuen.Sua harriz betetako zulo handi batean kontserbatzen zuten. Horaindik ez dakigu zelan sortu zuten sua baina oso aurkikuntza garrantsitsua izan zen gizakiarentzat.\n4. Olio lanparak Terrakotako olio lanpararik zaharrenak (duela 7000 urtetakoak) Mesopotamiako hirian aurkituak izan dira. Egipton eta Persian ordea, 2.700 A.C. urteko brontze eta kobrezko lanparak aurkitu izan dira. 1.000 A.C. inguruan intxaur eta bestelako fruituak erregaitzat harturik pizten zituzten olio lanparak eta gure garaiko V. mendean etxeetako ohizko pruduktu bilakatu zen. Erromatarrek terrakotako lanpara mota berri bat garatu zuten esmalteatuta eta sugarrarentzako zulo txiki batekin. Brontzea eta burdinaren aurkikuntzarekin olio lanpara berrien diseinuak etorri ziren eta Edwin L. Drakek 1.859. urtean petroleoa deskubritu zuenetik historian zehar garatuz joan dira.\n5. Kandelak etxe barruan Kandelen erabilera aro Kristautzarraren hasieran du jatorria eta haren fabrikazioak industri zaharrenetariko bat da. Lehenengo kandelak egurrezko makilekin eginda zeuden eta erle argizari kapa bateaz estalita zeuden. Fenizioak lehengoz argizari kandelak erabiltzen izan zirela uste da. Kandelen erabilera ez zen olio lanparenarena bezain komuna, baina erdi aroan haren erabilera handitu egin zen. XVI. eta XVIII. mendeen iraupenean kandelak ziren etxe eta edifizio gehienak argiztatzeko modua. Zutargi elaboratuetan erabiltzen ziren kandelak 1834. urte arte, urte hartan deskubritu baitzen gasa. Gaur egun kandelak ez dira asko erabiltzen, eta erabiltzen direnean zeremonia erlijiosoetan, dekorazio gisa edo jaialdietan izaten da normalean.\n6. Gas lanparak Egipto eta Persiako aintzinako liburu zaharrek aipatzen dute lurraren zirrikituetatik ateratzen ziren gasek sortzen zituzten eztandak.Txinatarrek kristau aroa baino hainbat mende lehenago erabiltzen zuten gasa argiztapen iturri bezala. Lurrazpitik ateratzen zuten gasa “bambú” tutuak erabiliz; hau, Szechuan probintziako gatz mehategiak eta eraikuntzak argiztatzeko erabiltzen zuten. 1.664an, John Claytonek, gas putzu bat aurkitu zuen Ingalaterra iparraldean eta destilazioz kanporatu zuen. 1.784an Jean Pierre Mincklersek lehenengo aldiz ekoiztu zuen argia, gas mineralak erabiliz. Gasez ornitutako lehenengo argiteria William Murdockek erabili zuen 1.784an, Ingalaterran zuen etxea argitzeko. Ondoren, almazenak argitu ziren, hauetara ,gasa, tutu batzuek gidatzen zutelarik. Nahiz eta jendeak gasaren segurtasunarengatik beldurra eduki, F. A. Windsorek argiztapeneko lehenengo bide publikoa instalatu zuen Londresen. Windsor gas instalazioen lehenengo asmatzailea bezala ezagutzen da. Argiztapen sistema hau Europa eta Ameriketako hainbat hirietan hedatu zen; XX. Mendean zehar elektrizitateak sistema hau ordezkatu zuen.\n7. Elektrizitatea Elektrizitatea fenomeno fisiko natural bat da, zein bere gorputz guztia betetzen duen.Karga bat deskantsatzen ari denean beste karga batzuei ematen die energia baina karga mugitu egiten bada indar magnetikoak sortzen ditu, eta bi indar magnetiko daude; negatiboa eta positiboa. Elektrizitatearen material nagusiena elektroiak dira non hauek karga unitate bat garraiatzen dute. Karga normal batek indar negatibo eta indar positibo berdinak ditu beraz elektrikoki neutro.Garraiatutako energia, indar negatiboa da eta nukleotik datorren indar positiboa ekilibratzen du. 1600. urtean , William Gilbert izeneko zientzialari ingelez bat elektrikus hitz grekotarra erabiltzen hasi zen, eta elektrizitatea eta magnetismoaren arteko desberdintasunak ezarri zituen. Urtez urte esperimentatzen jarraitu zuten, eta C.F. Du Fay izan zen karga positiboa eta karga negatiboa bereizi zituen lehena. Horrelako pertsona askok esperimentuak egiten jarraitu zuten urteetan, eta horri esker gaur egun dugu denok elektrizitatea etxeetan.\n8. Suari buruzko bi istorio desberdin kontatuko dizkizuegu 1. Ipuina Europako herrialde batean, Auvernir (Frantzian) inguruko bailaretan bazeuden leen bizi ziren gizakiak, Homo erectusak hain zuzen ere. Garai hartan elikatzeko modu desberdin bat topatu bahar zuten, izan ere, ez zeukaten janariak berotzeko behar zuten materia. Orduan, Sarlat (Frantzia) inguruan zerua beltz zegoela ohartu ziren. Beraien material guztia hartu eta Sarlaterantz abiatu ziren. Bertan, sumendi bat erupzioan sartu zen eta. Sumediak tximiniatik zerion laba ubide baten jaitsi zen. Auverniako Homo erectusak jadanik bidean zeuden, iristear. Iritxi zirenean, elikagaia berotzeko behar zuten materia bilatu zutela ohartu ziren, orduan, Homo erectus-etako batek materia hori eskuetan hartu zuen. Hartu bezain laster hil egin zen, esku guztia kiskali egin baizitzaion. Orduan, Homo erectusak harriak, hezurrak eta gainerakoak botatzen hasi ziren egurra bota arte. Bat-batean egurrak bota eta erre egin zirela konturatu zirela ohartu ziren, orduan antortxatzat erabili zuten. Orduan, artortxak kobazuloa argitzeko berotasuna mantentzeko eta elikagaiak berotzeko erabili zituzten. Gutxinaka-gutxinaka armak garatuagoak izan ziren.\n9. 2.ipuina Aspaldi batean, Lezetxikiko koba inguruan, Homo erectus talde bat bizi zen. Bat-batean, tximista batek ehizatutu berri zuten untxi bat erre zuen. Izututa, inor ez zen untxia ikutzen ausartzen, hain erreta zegoen okelak kraust-kraust egiten zuela. Azkenean, taldeko burua probatzen ausartu zen ea zer zapore zuen, oso gozoa zegoela iruditu zitzaien eta tximista hori nondik zetorren jakin nahi izan zuten. Aztertzen egon ziren, baina ez zuten lortu nondik zetorren jakitea.\n10. Ugaztegi inguruko kobara joan ziren. Bidean, ibai luze bat zegoen eta pasatu beharra zeukaten. Pasatzen hasi ziren, baina, taldeko bat ibaira erori eta sua itzali zen, izan ere, zubirik ez zegoelako eta harriak labankorrak zeudelako . Hori ikusita zubi bat egiten saiatu ziren hain zuzen ere sua garraiatzeko. Baina nola lortuko zuten berriz sua? Egunak pasa ziren eta penarurik zeuden. Halako egun batean, mutiko txiki bat bi harriekin jolasten, bata bestearekin joz txinpartak ateratzen hasi ziren. Horrela lortu zuten berriz sua lortzea eta leku batetik bestera garraiatzeko errezagoa egin zitzaien zubiak eraiki zituztelako.\n11. GU Honekin amaiera emango diegu gure diapositibei. Hemen dauzkazue argazki batzuk. Sara sua egiten eta Malen tiroak egiten. Gelakide batzuk tresnak esagutzen Lignifikatutako perretxikoa eta egur zatiak\nHistoria aroka 6.a\nSua. Usoa eta Asier\nNeolitoa power point


Mattin Aierbe Zubeldiak saria eskuratu du gidabaimena euskaraz ateratzeagatik - Noticias - Usurbil\nMattin Aierbe Zubeldiak saria eskuratu du gidabaimena euskaraz ateratzeagatik\n87 lagunek atera zuten gidabaimenaren atal teorikoa euskaraz Buruntzaldean. Proiektuak martxan daraman 11 urteetan 1.114 lagunek egin dute agiria euskaraz eskuratzeko hautua.\nGidabaimena euskaraz ateratzeak saria du Buruntzaldean: halaxe da duela 11 urtez geroztik. 2020an, 87 lagunek atera zuten gidabaimena euskaraz, eta guztien artean zozketatu dituzte sariak: bederatzi autoeskolak parte hartzen dutenez, bederatzi saritu izan dira, bakoitzeko bana (Hernanin hiru, Andoainen bi, eta Lasarte-Orian, Astigarragan, Urnietan eta Usurbilen bana). Gidabaimena euskaraz Usurbilen atera dutenen artean, Mattin Aierbe Zubeldiak eskuratu du saria. Gehienez 400 euroko saria eskuratzeko aukera dute parte hartzaileek, eta atal teorikoa ateratzen gastatutako dirua berreskuratzeko balio die.\nZozketa bidez aukeratzen dituzte sarituak. Gidabaimenaren atal teorikoa euskaraz prestatu eta gainditzen duten herritarren artean izaten da. 2020an, 87 lagunek atera zuten, 2019an baino 37 gutxiagok, Covid19-ak eraginda. 11 urtean, beraz, 1.114k atera dute. Hona urtez urteko bilakaera:\nProiektuarekin jarraituko dute aurten ere, eta indartzeko asmoz, gutun bat bidaliko zaie udaletik 18 urte betetzen dituzten herritarrei: gidabaimena euskaraz ateratzeak dituen abantailen berri emango zaie, eta hala egitera animatu. Izan ere, gazte askok uda partea aprobetxatzen dute gidabaimena ateratzeko: “Beren ikasketak euskaraz egin dituzten gazteak dira, eta ezinbestekoa da helduarorako urrats garrantzitsu eta erakargarri hori euskaraz eman ahal izatea: hortik udalon inplikazioa eta autoeskolen ahalegina”.


Kontaktua - Rikoooo\n107 chemin Gaillard du ataka\nZure pasahitza ahaztu duzu ? Klikatu hemen\nErabiltzaile izena ahaztu al zaizu? Klikatu hemen\nFrantsesez eta ingelesez bakarrik hitz egiten dugu\nGARRANTZITSUA gurekin harremanetan jarri aurretik mesedez ohiko galderak beharbada jada erantzun diogu zure galderari. Gure fitxategien arazo teknikoei buruzko gaiei dagokienez, ez dugu inolako erantzunik bermatzen. Hala ere, gure eskaera erantzutea egiten dugu lana gainkargatuta ez dagoenean. Gogoratu, mila fitxategi baino gehiago biltzen ditugula. Ezin dugu guztioi laguntza eskaini. Zure aukera onena egileekin zuzenean harremanetan jartzea da.\nGure helbide elektronikoaren bidez gurekin harremanetan jartzea gomendatzen dizugu [email protected] batez ere, eranskinak bidali nahi badituzu. Gurekin ere berri dezakezu Facebook-etik https://m.me/RikooooSimu\nIdatzi zure izena: (*)\nSVP mettez une Valor del pour "Saisissez votre nom:".\nErabiltzaile Rikoooo (aukerakoa)\nE-mail helbidera: (*)\nMezu hau da, gutxi gorabehera:(*)\nNire kidea kontuaMy Jumbo harpidetzaAn add-onforoaBeste Baliogabea Input\nZure mezuaren objektu: (*)\nSVP mettez une Valor del pour "Objet du mezua:".\nSartu zure mezua: (*)\nSVP mettez une Valor del pour "Saisissez votre mezua:".\nIrakurri eta onartu dut ez dela erantzun teknikoa bermatzen laguntza teknikoei edo eskaerei buruzko galderei dagokienez add-ons\nGure baldintzak onartu behar dituzu\nKaptcha (6 zenbakiak)(*)\nFreskatu Baliogabea Input\nIdatzi irudiak ikusten dituzun 6 zenbakiak


Bakantzak euskoz, turismo parte hartzaile batentzat! – Eusko\nTurismoa Ipar Euskal Herriko sektore ekonomiko garrantzitsua da, baina lurraldearentzat baliagarriago eta gure kulturaren errespetuan egiteko gisan berriz pentsatu behar da.\nBeraz Euskoak ‘Bakantzak euskoz’ ekintza baten eremaitea erabaki du. Akitania Berriko eskualdeko kontseiluaren “Akitania Berriko turismo berritzailea” programaren bidez eta Euskal Hirigune elkargoaren sustengueri esker, eta AaDT 64 eta Euskal Herriko turismo bulego (kasik) guziekin elkarlanean, gure lurraldean pasaiako diren jende guziei gurekin batean trantsizio ekologikoan, euskararen dinamikan eta Ipar Euskal Herriko garapen ekonomiko iraunkor batean parte hartzea proposatzen diegu. Hala nola, euskoz erabiliko euro bakoitza, lurraldean egonez tokiko ekonomia elikatzen da, eta hori guzia zirkuitu laburrak garatuz eta beraz ingurumena zainduz.\nPasaiako pertsona guziek bi euroren truke (eta gehienez bi hilabeterentzat) Bakantzak euskoz kontu bat ideki dezakete, zuzenean sarean, gero bere banku kartarekin gastu gehigarririk gabe kontua kargatu, eta azkenik, Euskopay aplikazioa telekargatu, tresnatuak diren saltokietan ordaintzeko.\nGure sareko aurkidegian, “Bakantzak euskoz” filtroak, turistei baliagarriak zaizkien helbideen atzemaitea ahalbideratzen du : jatetxeak, aisialdiak, aterpetxe, ostatuak, kultura jarduerak… %100 euskoz pasatzeko egun edo asteburuak proposatzen dituzten 7 ibilaldiko liburuxka batekin, gehienbat Ipar Euskal Herri barnekaldean. Gida hauek, Turismoko bulegoetan izanen dira eta eusko kide guzientzat pentsatuak dira.\nBakantzak euskoz 7 zikuitoen gidak\nBakantzak euskoz kontuak 2 € balio ditu, gehienez bi hilabeteko epe batentzat. Ez da beste gasturik izanen. Ardura Euskal Herrira etortzen bazira, urtean 24 €-ren truke eusko kontu bat ideki dezakezu euskalmoneta.org helbidean.\nRégis Eneriz\t2021-07-05T17:51:36+00:00


Eskubide urraketa | IZARRAIZPETIK\nGironako entrenatzaile Raül Agnéri hizkuntz eskubideak urratu dizkiote, eta prentsaurrekotik alde egin du. Ez diote utzi katalanez erantzuten katalanez eginiko galdera bati, ez dizkiote bere hizkuntz eskubideak errespetatu, eta joan egin da prentsaurrekotik. Edukazio falta egotzi diote batzuek, baina zer esango dizuet ba: nik txalotu egiten dut Agnék egin duena.\nEspainian hizkuntz minorizatuek atera behar dute beti galtzen. Txikiak errespetatu behar du beti handia. Beti. Hemen hizkuntz minorizatua hitz egiten dugunok sentitu behar dugu deseroso beti, ez gazteleradun elebakarrek. Errespetua guk zor diegu haiei, eta ez alderantziz. Betikoa da, baina betikoa izanagatik ezin dugu ahaztu: zazpi laguneko koadrila batean sei baldin badira euskaldunak, erdaldunak zazpi dira; zazpiak. Eta orduan gure txikitasunak ematen digun konplexua datorkigu, eta jo eta su erdaraz aritzen gara guztiok, erdaraz bakarrik. Eta ez, hori ez da justua. Erdaldunak sentitu behar du deseroso bertako hizkuntza ofizialetako bat ez dakienean. Sentitu behar du beharra, sentitu behar du ikasteko premia. Batzutan, zenbait momentutan, sentitu behar da zokoratua.\nFamilia erdalduna dut nik ere inguruan, eta badakit zertaz ari naizen. Badakit ez dela erosoa erdaldun elebakarraren aurrean euskaraz egitea. Ez naiz esaten ari erdaldunari berari euskaraz egin behar zaionik, komunikazioa bera zailtzeraino. Ez, horrenbesteraino ere ez. Baina handiarekiko errespetuaren izenean txikiari galtzen diogu askotan errespetua. Handiarekiko edukazioagatik txikia baztertzen dugu, hizkuntza minorizatuak zokoratzen, eta edukazio gehiegizkoak galbidera eraman ditzake hizkuntza minorizatuak.\n« Kazetaria Ordutegi kontuak lanean »


B Zikloa - Abendua - 1. igandea - 2020.eko Azaroaren 29a\nOTOITZA – AZALPENA: Abenduko koroiarekin batera gure itxaropena diren haur hauek aurkezten dizkizugu. Etorkizunari begira bizi dira. Gugan daukate beren konfidantza. Gu gara beren guraso, lagun eta gidariak. Gure bihotzean beti izan dezagula itxaropena; pozik bizi izaten laguntzen digun itxaropena.


Jokoak Best emaitzarik of Ekintza doan\nJokoak Best emaitzarik of Ekintza\nJoko honetan jolasteko lagun bat abentura duzu laguntzeko aukeratu behar duzu. Aukeratu zure pertsonaia gogokoena, zure pertsonaia Mario, Koopa, Link, Zero, Goomba, Gomba, Mega Man edo Sorgin aukeratu ahal izango duzu. Zuk ere hamar baino gehiago eszenatoki aukeratu ahal izango non mesedez hasten zara borrokan. Duenak irabazi, lankideek egongo duzu.\nEstrategia militar joku. Aukerak eta armak asko daukazu. Joko honetan zure aurkariak aukeratzeko lortuko duzu. Zure helburua: mundua menderatzea.\nGame oinarritutako Harry Potter saga filmean. Harry mago Malfoy batera joatea erabaki du. Quidditch jokatuko da oso trebea aurkari baten aurka. Baloia eskuratu behar duzu aurkariaren uztai aldiz sartu.